hotchpotch/miracl-hf-unified huggingface dataset:
ซุปเปอร์มาริโอ้ทรีดีเวิลด์
ซุปเปอร์มาริโอ้ทรีดีเวิลด์(อังกฤษ Super Mario 3D world) เป็นเกมส์แอ็กชันสามมิติบนเคร่องเล่นวียู เริ่มจำหน่ายในเดือนพฤษจิกายนทั่วโลก ค.ศ.2013
วันหนึ่งในอณาจักรเห็ด มาริโอ,ลุยจิ,โท้ด และเจ้าหญิงพีช กำลังชมดอกไม้ไฟบนปราสาทของเจ้าหญิงพีช ในระหว่างที่ที่กำลังชมดอกไม้ไฟอยู่นั้น พวกเขาพบ ท่อระบายน้ำใส ที่อยู่ในสภาพชำรุด มาริโอ้และลุยจิจึงซ่อมให้ หลังซ่อมเสร็จ ก็มีไอเทมผุดขึ้นมามากมาย พร้อมกับ "เจ้าหญิงสไปสซี่" จากอณาจักรสไปส์ เธอเล่าว่าพวกของเธอ ถูก เบาวเซอร์ ลักพาตัวไป หลังจากบอกได้ไม่ทันไร เบาวเซอร์ก็โผล่มาพร้อมชิงตัวเธอไป เพื่อช่วยเจ้าหญิงสไปซี่ มาริโอ,ลุยจิ,โท้ด และเจ้าหญิงพีช ต้องมุดท่อออกไปยังอณาจักรสไปส์เพื่อช่วยเหล่าเจ้าหญิง 7 สีที่ถูกเบาวเซอร์ลักพาตัวไปมาริโอ้ที่แปลงร่างเป็นชุดแมว ได้จากไอเท็มกระดิ่งยักษ์ สามารถปีนป่ายได้ กับกระโดดหมุนตัวเตะได้มาริโอ้แฝด ได้จากเชอร์รี่คู่ สามารถแยกร่างได้ แต่ขนาดตัวจะเล็กลงมาริโอ้แมวกวัก เรียกเหลียญทองออกมาได้
สมรรถนะทางการสื่อสาร
สมรรถนะทางการสื่อสาร () เป็นศัพท์ที่ใช้ในภาษาศาสตร์ ซึ่งหมายถึง การใช้ความรู้ทางด้านไวยากรณ์ วากยสัมพันธ์ สัณฐานวิทยา สัทศาสตร์ และอื่น ๆ รวมถึงความรู้ทางสังคมเกี่ยวกับวิธีและเวลาในการใช้ถ้อยคำอย่างเหมาะสม
เดลล์ ไฮมส์ (พ.ศ. 2509) ได้กล่าวว่าการรับรู้ยังไม่เพียงพอในความแตกต่างระหว่าง สมรรถนะทางภาษาศาสตร์ (linguistic competence) กับประสิทธิภาพทางการใช้ภาษา (linguistic performance) ในงานของโนม ชอมสกี (พ.ศ. 2508) "รูปแบบทางการสื่อสารและหน้าที่ของการสื่อสารมีความสัมพันธ์ซึ่งกันและกัน" คำศัพท์และแนวคิดนี้บุกเบิกโดย เดลล์ ไฮมส์ ปัจจุบันรู้จักกันว่าเป็น ชาติพันธุ์วรรณนาแห่งการสื่อสาร (Ethnography of Communication)
แนวคิดเกี่ยวกับสมรรถนะทางการสื่อสารเป็นหนึ่งในทฤษฎีสำคัญในหลักวิธีและแนวทางการสื่อสารในการสอนภาษาต่างประเทศ รูปแบบเชิงแนวคิดมีอย่างน้อย 3 รูปแบบหลัก คือ
ความเข้าใจเกี่ยวกับสมรรถนะทางการสื่อสารได้รับอิทธิพลมาจากสาขาสัทวิทยา (Phonology) และปรัชญาแห่งภาษา รวมถึง การทำงานเกี่ยวกับการพูดในสถานการณ์ต่าง ๆ
มหากาลี เทวีพิทักษ์โลก
มหากาลี เทวีพิทักษ์โลก (ฮินดี: महाकाली अंत ही आरम्भ है ) หรือ มหากาลี เทวีพิทักษ์โลกา (ชื่อไทยก่อนออกอากาศ) เป็นละครโทรทัศน์ที่ถ่ายทำเมื่อปี ค.ศ. 2017 กล่าวถึงพระประวัติของ พระแม่กาลี นำแสดงโดย พูจา ชาร์มา รับบท พระแม่กาลี ออกอากาศทางช่อง 3 ละครเรื่องนี้ออกอากาศทุกวันจันทร์ - พฤหัสบดี เวลา 18.20 น. - 19.05 น. และวันศุกร์ เวลา 18.00 น. - 18.45 น. ออกอากาศต่อจากละครเรื่อง นาคิน
พระแม่กาลี คือร่างที่แบ่งภาคมาจาก "พระอุมาเทวี(พระแม่อุมา)"หรือ"พระแม่ปารวตี" โดยทรงมีจุดประสงค์เพื่อลงมาปราบอสูรที่มีนามว่า อสูรทารุณ กล่าวกันว่า อสูรทารุณ เป็นอสูรที่ฆ่าไม่ตาย และหากเมื่อใดที่เลือดหยดลงถึงพื้น เลือดนั้นก็จะทวีขึ้นเรื่อยไปไม่หมดสิ้น ด้วยความคิดที่ว่าตนเองมีอิทธิฤทธิ์มากมายเหนือใคร และไม่มีใครสามารถฆ่าได้ จึงทำให้อสูรทารุณเกิดฮึกเหิมลำพองในความเก่งกาจของตน และได้นำอิทธิฤทธิ์ความเก่งกาจมาใช้กลั่นแกล้งผู้คน และเทวดาทั่วไป จนในวันหนึ่งก็เกิดความคิดที่จะครอบครองโลกทั้งสาม
ลู้ก เคจ
ลู้ก เคจ () รู้จักกันในชื่อ พาวเวอร์แมน (, ชื่อจริง คาร์ล ลูคัส) ซูเปอร์ฮีโร จากค่าย มาร์เวลคอมิกส์ ปรากฏตัวครั้งแรกในหนังสือ ที่ตีพิมพ์และออกวางแผงครั้งแรกเมื่อเดือนมิถุนายน 1972 สร้างสรรค์โดย รอย โธมัส อาร์ชี กู๊ดวิน และ จอห์น โรมิตา ซีเนียร์ เขาเป็นซูเปอร์ฮีโรผิวดำคนแรกในจักรวาลมาร์เวล
เคจเป็นซูเปอร์ฮีโรประเภท "ฮีโรรับจ้าง" และรวมทีมกับซูเปอร์ฮีโรอย่าง ไอรอนฟิสท์ ในฐานะคู่หูดูโอในชื่อทีมว่า พาวเวอร์แมนและไอรอนฟิสท์ ในเวลาต่อมาเขาแต่งงานกับนักสืบเอกชนสาวผู้มีพลังมหาศาล เจสสิกา โจนส์ และทั้งคู่มีลูกสาว 1 คน
เคจเกิดและเติบโตในย่านฮาร์เล็มของ มหานครนิวยอร์ก ในชื่อ คาร์ล ลูคัส
จอร์จ แลสเซิลส์ เอิร์ลที่ 7 แห่งฮาร์วุด
จอร์จ แลสเซิลส์ เอิร์ลที่ 7 แห่งฮาร์วุด ()
จอร์จ แลสเซิลส์ เอิร์ลที่ 7 แห่งฮาร์วุด เกิดเมื่อวันที่ 7 กุมภาพันธ์ พ.ศ. 2466 ณ เชอร์เตนเฟรด เฮาส์ เป็นพระโอรสคนใหญ่ใน เจ้าหญิงแมรี พระราชกุมารีและเคาน์เตสแห่งแฮร์วูด และ  เฮนรี แลสเซิลส์ เอิร์ลที่ 6 แห่งฮาร์วุด เป็นพระราชนัดดาคนแรกใน พระเจ้าจอร์จที่ 5 แห่งสหราชอาณาจักร และเมื่อเขาเติบใหญ่ เขาได้เข้าร่วมพระราชพิธีบรมราชาภิเษกของ พระเจ้าจอร์จที่ 6 แห่งสหราชอาณาจักร ผู้เป็นพระมาตุลา โดยเมื่อเจริญวัย เขาได้กลายเป็น หทารบังคับบัญชาแห่งอังกฤษใน สงครามโลกครั้งที่สอง
เมื่อสงครามสงบลง เขาได้กลายเป็นที่ปรึกษาของบริษัท แอด-เดอ-แคมป์ ตั้งแต่ปี 2488-2489 ต่อมาเขาได้กลายเป็นที่ปรึกษาของรัฐสภาแคนาดาเมื่อปี 2490-2496 และในปี 2499 อีกครั้ง และในที่สุดเขาได้กลายเป็นขุนนางเมื่อปี 2499 ในฐานะที่ปรึกษาของหัวหน้าสภาอังกฤษ
จอร์จ แลสเซิลส์ เอิร์ลที่ 7 แห่งฮาร์วุด สมรสครั้งแรกกับ มารีออน สตืน ซึ่งเป็นนักเปียโน โดยมีบุตร 3 คนดังนี้
ต่อมาเมื่อปี 2510 เขาได้หย่าขาดจากภริยาคนแรก ซึ่งขณะนั้นเป็นที่วิจารณ์ของสื่อมวลชนเป็นอย่างมาก ต่อมา ในปีเดียวกัน เขาได้สมรสใหม่กับ แพรทิเซีย ทัคเวลล์ น้องสาวของ แบร์รี ทัคเวลล์ นักไวโอลีนชื่อดัง โดยแพรทิเซียได้รับบรรดาศักดิ์เป็น เคาน์เตสแห่งฮาร์วุด มีบุตร 1 คนคือ
เขาเป็นที่ปรึกษาของรัฐบาลเพียงคนเดียวที่ไม่ใช่เจ้าชายหากแต่เป็นพระราชวงศ์สหราชอาณาจักร และต่อมาเขาได้รับตำแหน่งนายกสมาคมผู้ปกครองแห่งมหาวิทยาลัยยอร์ก และเมื่อปี 2529 สมเด็จพระราชินีนาถเอลิซาเบธที่ 2 แห่งสหราชอาณาจักร ทรงพระกรุณาโปรดเกล้าโปรดกระหม่อมให้เขาเป็นอัศวินแห่งสหราชอาณาจักรบริตริช และยังได้รับความไว้วางพระราชหฤทัยให้เป็นนายกสมาคมศิลปะแห่งออสเตเรีย
แพทริเซีย แลสเซิลส์ เคาน์เตสแห่งฮาร์วุด
แพทริเซีย แลสเซิลส์ เคาน์เตสแห่งฮาร์วุด ()
แพทริเซีย แลสเซิลส์ เคาน์เตสแห่งฮาร์วุด (สกุลเดิม : ทักเวลล์) เกิดเมื่อวันที่ 24 พฤศจิกายน พ.ศ. 2469 ณเมลเบิร์น รัฐวิกทอเรีย ประเทศออสเตรเลีย เป็นธิดาในชาลส์ ทักเวลล์ และ เอลิซาเบธ ทักเวลล์ โดยเป็นน้องสาวแท้ ๆ ของ แบร์รี ทักเวลล์ นักไวโอลีนชื่อดัง โดยเมื่อโตขึ้นเธอได้เป็นนักเปียโนระดับโลก โดยทำให้เธอได้รู้จักกับ แอทอล ชมิธ สามีในอนาคตคนแรกของเธอ
แพทริเซีย ทักเวลล์ ได้แต่งงานกับ แอทอล ชมิธ เมื่อวันที่ 7 กรกฎาคม พ.ศ. 2491 โดยเธอได้เปลี่ยนชื่อเป็น แบมบี้ ชมิธ โดยมีลูกชาย 1 คนคือ 
ต่อมาทั้งคู่ได้หย่าขาดจากการเมื่อปี 2500
เธอได้แต่งงานครั้งที่ 2 กับ จอร์จ แลสเซิลส์ เอิร์ลที่ 7 แห่งฮาร์วุด พระโอรสคนใหญ่ใน เจ้าหญิงแมรี พระราชกุมารีและเคาน์เตสแห่งฮาร์วุด และเป็นพระราชนัดดาใน พระเจ้าจอร์จที่ 5 แห่งสหราชอาณาจักร เมื่อวันที่ 31 กรกฎาคม ในปีเดียวกัน โดยทั้งคู่ทีลูกชาย 1 คนคือ
แพทริเซีย แลสเซิลส์ ภายหลังแต่งงานครั้งที่ 2 เธอก็กลายเป็น แพทริเซีย แลสเซิลส์ เคาน์เตสแห่งฮาร์วุด และกลายเป็นสมาชิกราชวงศ์วินด์เซอร์ ทันที โดยกรณียากิจของเธอนั้น เธอได้อุปถัมภ์สมาคมโรฮินตัน และได้อุปการะ สโมสรฟุตบอลลีดส์ยูไนเต็ด ตั้งแต่ปี 2554-2560
แพทริเซีย แลสเซิลส์ เคาน์เตสแห่งฮาร์วุด ถึงแก่กรรมอย่างสงบ เมื่อวันที่ 4 พฤษภาคม พ.ศ. 2561 ที่ผ่านมาด้วยวัย 91 ปี ณ คฤหาสน์ฮาร์วุด
สามง่ามที่เป็นไปไม่ได้
สามง่ามที่เป็นไปไม่ได้ () รู้จักกันในชื่อส้อมที่ดูเหนือจริง ไบลเวท ง่ามปีศาจ ฯลฯ เป็นภาพที่ดูเหนือจริงในภาพลวงตาโดยตอนต้นมีทรงกระบอกสามอันโดยมีอันหนึ่งหายไปแล้วมีทรงปริซึมที่หัวของง่าม
อนุสาวรีย์หนูทดลอง
อนุสาวรีย์หนูทดลอง () เป็นประติมากรรมของนครโนโวซีบีสค์ ในไซบีเรีย ประเทศรัสเซีย ตั้งอยู่ในสวนสาธารณะด้านหน้าของสถาบันทางวิทยาศาสตร์และพันธุศาสตร์ ของสถาบันวิทยาศาสตร์แห่งรัสเซีย และก่อสร้างแล้วเสร็จในวันที่ 1 กรกฎาคม 2013 ซึ่งตรงกับวันครบรอบ 120 ปีของการก่อตั้งนครโนโวซีบีสค์
ตามที่ Nikolai Kolchanov ผู้อำนวยการของสถาบันได้กล่าวไว้ อนุสาวรีย์สร้างเพื่อรำลึกถึงการเสียสละของหนูทดลองในการวิจัยทางพันธุกรรมที่ใช้ในการทำความเข้าใจกลไกทางชีววิทยา และสรีรวิทยาในการพัฒนายาใหม่ และการบ่มของโรค
มาราวี
มาราวี (มาราเนา: "Inged san Marawi"; อาหรับ: مدينة مراوي‎; ) เป็นเมืองศูนย์กลางของจังหวัดตีโมกลาเนา ประเทศฟิลิปปินส์ ในปี ค.ศ. 2015 มีประชากรทั้งหมด 201,785 คน ส่วนใหญ่เป็นชาวมาราเนา และพูดภาษามาราเนา โดยชื่อนี้มีที่มาจากทะเลสาบลาเนาที่มีชื่อภาษาท้องถิ่นว่า "เมราเนา" เมืองนี้ได้รับสมญาว่า "เมืองฤดูร้อนแห่งภาคใต้" เนื่องจากตั้งอยู่บนพื้นที่สูงและมีอากาศเย็น ซึ่งคล้ายกับสภาพภูมิศาสตร์ของเมืองมาไลบาไล
มาราวีเป็นที่ตั้งของมหาวิทยาลัยมินดาเนา ซึ่งเป็นสถาบันอุดมศึกษาที่ใหญ่ที่สุดบนเกาะมินดาเนา
สโมสรฟุตบอลไฮด์ยูไนเต็ด
สโมสรฟุตบอลไฮด์ยูไนเต็ด () เป็นสโมสรฟุตบอลกึ่งอาชีพ ตั้งอยู่ที่เมืองไฮด์ในเกรเทอร์แมนเชสเตอร์ ประเทศอังกฤษ สโมสรก่อตั้งในปี ค.ศ. 1919 และเคยทำข้อตกลงด้านการสนับสนุนกับแมนเชสเตอร์ซิตีในช่วงปี ค.ศ. 2010-2015 ปัจจุบันไฮด์กำลังแข่งขันในนอร์เทิร์นพรีเมียร์ลีก พรีเมียร์ดิวิชัน โดยมีแดร์เรน เคลลีเป็นผู้จัดการทีม
สีชุดแข่งขันเป็นเสื้อสีแดงและกางเกงสีขาว สนามเหย้ามีชื่อว่าอีเวนฟลีด์ มีความจุ 4,250 ที่นั่ง สถิติผู้ชมสูงสุดคือ 7,600 คน ในนัดที่เปิดบ้านพบกับเนลสันเมื่อปี ค.ศ. 1952 ผู้ทำประตูสูงสุดตลอดกาลคือ ปีเตอร์ โอเบรียน ทำได้ 247 ประตู
ในอดีตเคยมีนักฟุตบอลชาวไทยที่มาค้าแข้งให้กับสโมสรนี้ นั่นคือ ภัทรพล คำสุข ซึ่งยังเป็นผู้เล่นชาวไทยคนแรกที่ได้ลงเล่นในฟุตบอลถ้วยเอฟเอคัพ
รายการเกียรติประวัติของสโมสรฟุตบอลไฮด์ยูไนเต็ด:
ฝ่านาทีพิฆาต โจรสลัดระทึกโลก
ฝ่านาทีพิฆาต โจรสลัดระทึกโลก () เป็นภาพยนตร์ชีวประวัติการอยู่รอดประเภททริลเลอร์สัญชาติอเมริกัน ค.ศ. 2013 กำกับโดยพอล กรีนแกรซ นำแสดงโดยทอม แฮงส์ และบาร์กฮัด อับดี ภาพยนตร์เรื่องนี้ได้รับแรงบันดาลใจจากเรื่องจริงของการจี้เรือ"เมอส์กแอละแบมา" ซึ่งเป็นเหตุการณ์เกิดขึ้นระหว่างที่กัปตัน ริชาร์ด ฟิลลิปส์ ผู้เป็นนักเดินเรือ ได้ถูกจับเป็นตัวประกันโดยโจรสลัดในมหาสมุทรอินเดีย ซึ่งนำโดยอับดูวาลี มูเซ
บทภาพยนตร์เขียนโดยบิลลี เรย์ ซึ่งอิงจากหนังสือ"อะกัปตันดิวตี: โซมาลีไพเรทส์, เนวีซีล, แอนด์เดนเจอรัสเดส์แอทซี" โดยริชาร์ด ฟิลลิปส์ ร่วมกับสเตฟาน ทาลตี ส่วนสก็อต รูดิน, ดานา บรูเน็ตติ และไมเคิล เดอ ลูกา ทำหน้าที่เป็นผู้ผลิตในโครงการนี้ ภาพยนตร์เรื่องนี้ออกฉายรอบปฐมทัศน์ในเทศกาลภาพยนตร์นิวยอร์ก ค.ศ. 2013 และได้รับการเปิดตัวในโรงภาพยนตร์เมื่อวันที่ 11 ตุลาคม ค.ศ. 2013 ภาพยนตร์เรื่องนี้กลายเป็นภาพยนตร์ที่ทำรายได้ทะลุบ็อกซ์ออฟฟิศ โดยมีรายได้รวมกว่า 218 ล้านเหรียญจากงบประมาณ 55 ล้านเหรียญ ส่วนในปี ค.ศ. 2014 "ฝ่านาทีพิฆาต โจรสลัดระทึกโลก" ได้รับการเสนอชื่อเข้าชิง 6 รางวัลจากรางวัลออสการ์ รวมถึงภาพยนตร์ยอดเยี่ยม, บทภาพยนตร์ดัดแปลงยอดเยี่ยม และนักแสดงสมทบชายยอดเยี่ยมจากอับดี"ฝ่านาทีพิฆาต โจรสลัดระทึกโลก" มีรายได้ 107.1 ล้านเหรียญในอเมริกาเหนือ และ 111.7 ล้านเหรียญในประเทศอื่น ๆ รวมทั้งสิ้น 218.8 ล้านเหรียญทั่วโลก จากงบประมาณ 55 ล้านเหรียญ ซึ่งทำกำไรสุทธิ 39 ล้านเหรียญ เมื่อรวมค่าใช้จ่ายและรายได้ทั้งหมดเข้าด้วยกันสำหรับภาพยนตร์
ภาพยนตร์เรื่องนี้มีรายได้ 25.7 ล้านเหรียญในช่วงสุดสัปดาห์แรก โดยคว้าอันดับที่สองในบ็อกซ์ออฟฟิศต่อจาก"กราวิตี้ มฤตยูแรงโน้มถ่วง" (43.2 ล้านเหรียญ)
"ฝ่านาทีพิฆาต โจรสลัดระทึกโลก" ได้รับการจัดฉายรอบปฐมทัศน์ ณ วันที่ 20 กันยายน ค.ศ. 2013 ในงานเปิดเทศกาลภาพยนตร์นิวยอร์ก ภาพยนตร์เรื่องนี้ได้รับการยกย่องด้านการกำกับ, บทภาพยนตร์, การสร้าง, การถ่ายทำภาพยนตร์ รวมถึงการแสดงของทอม แฮงส์ และบาร์กฮัด อับดี สำหรับเว็บไซต์รอตเทนโทเมโทส์ ให้คะแนนภาพยนตร์เรื่องนี้ที่ระดับ 93 เปอร์เซนต์ จาก 248 รีวิว ซึ่งมีค่าเฉลี่ยที่ 8.3 เต็ม 10 ฉันทามติที่สำคัญของเว็บไซต์ คือ "แยบยล, ดำเนินการอย่างมีประสิทธิภาพ และรุนแรงอย่างไม่น่าเชื่อ "ฝ่านาทีพิฆาต โจรสลัดระทึกโลก" เสนอภาพยนตร์ชีวประวัติฉบับฮอลลีวูดได้อย่างถูกต้อง -- และทอม แฮงส์ แสดงผลงานได้อย่างยอดเยี่ยมอีกชิ้นหนึ่ง" ส่วนเว็บไซต์เมทาคริติก ให้คะแนนภาพยนตร์เรื่องนี้ที่ 83 เต็ม 100 จาก 48 คำวิจารณ์ โดยบ่งบอกถึง "การโห่ร้องในระดับสากล"
เดวิด แลสเซิลส์ เอิร์ลที่ 8 แห่งฮาร์วุด
เดวิด แลสเซิลส์ เอิร์ลที่ 8 แห่งฮาร์วุด ()
เดวิด แลสเซิลส์ เอิร์ลที่ 8 แห่งฮาร์วุด เกิดเมื่อวันที่ 21 ตุลาคม พ.ศ. 2493 เป็นโอรสคนใหญ่ใน จอร์จ แลสเซิลส์ เอิร์ลที่ 7 แห่งฮาร์วุด และ มารีออน สตืน เป็นพระนัดดาใน เจ้าหญิงแมรี พระราชกุมารีและเคาน์เตสแห่งฮาร์วุด และเป็นพระราชปนัดดาใน พระเจ้าจอร์จที่ 5 แห่งสหราชอาณาจักร โดยมีพระบิดามารดาทูลหัวคือ
เดวิด แลสเซิลส์ เอิร์ลที่ 8 แห่งฮาร์วุด สมรสครั้งแรกกับ มาร์กาเร็ต แมสเซนเจอร์ เมื่อวันที่ 12 กุมภาพันธ์ พ.ศ. 2522 และหย่ากันเมื่อปี 2532 โดยมีบุตรดังนี้
ต่อมาสมรสกับ ไดแอนน์ ฮาวส์ เมื่อวันที่ 11 มีนาคม พ.ศ. 2533 ต่อมาเขาได้กลายเป็น เอิร์ลที่ 8 แห่งฮาร์วุด ภายหลังการถึงแก่กรรมของบิดาเมื่อปี พ.ศ. 2554
ไรนุส มิเชลส์
ไรนุส มิเชลส์ OON (; 9 กุมภาพันธ์ 1928 – 3 มีนาคม 2005) อดีตนักฟุตบอลและโค้ชชาวดัตช์เจ้าของสมญานาม ท่านนายพล เขาลงเล่นให้กับ อายักซ์ อัมสเตอร์ดัม เพียงสโมสรเดียวนานถึง 12 ปีระหว่าง ค.ศ. 1946–1958 ก่อนจะมาเป็นโค้ชให้กับต้นสังกัดเก่าในภายหลังนอกจากนี้เขายังเป็นสมาชิกของ ฟุตบอลทีมชาติเนเธอร์แลนด์ ทั้งในฐานะผู้เล่นและผู้จัดการทีมเขาเป็นหนึ่งในผู้จัดการทีมที่ยิ่งใหญ่ที่สุดตลอดกาล
มิเชลส์มามีชื่อเสียงในฐานะโค้ชจากการคว้าแชมป์ ยูโรเปียนคัพ กับ อายักซ์ และ ลาลีกา กับ บาร์เซโลนา และยังเป็นโค้ชให้กับ ฟุตบอลทีมชาติเนเธอร์แลนด์ ถึง 4 ครั้งโดยเขาพาทีมชาติเนเธอร์แลนด์เข้ารอบชิงชนะเลิศ ฟุตบอลโลก 1974 ชุดที่มี โยฮัน ไกรฟฟ์ เจ้าของสมญานาม นักเตะเทวดา นำทัพและพาทีมคว้าแชมป์ ฟุตบอลชิงแชมป์แห่งชาติยุโรป 1988 ชุดที่มีสามทหารเสืออย่าง รุด กุลลิต, มาร์โก ฟัน บัสเติน และ แฟรงค์ ไรจ์การ์ด นำทัพ
เขาเป็นผู้คิดค้นระบบสไตล์การเล่นที่เรียกว่า โททั่ลฟุตบอล ในช่วงทศวรรษที่ 70 มิเชลส์ได้รับการยกย่องให้เป็น "โค้ชแห่งศตวรรษ" โดย ฟีฟ่า เมื่อ ค.ศ. 1999 ในเดือนมกราคม ค.ศ. 2017 เขาได้รับการยกย่องให้เป็นหนึ่งในสิบโค้ชที่ยิ่งใหญ่ที่สุดนับตั้งแต่การก่อตั้ง ยูฟ่า เมื่อ ค.ศ. 1954
มิเชลส์เกิดเมื่อวันที่ 9 กุมภาพันธ์ ค.ศ. 1928 ที่ กรุงอัมสเตอร์ดัม และเติบโตในย่าน Olympiaweg ถนนที่ตั้งอยู่ใกล้กับ โอลิมปิกสเตเดียม กระทั่งเขาได้รับของขวัญวันเกิดอายุครบ 8 ปีเมื่อวันที่ 9 กุมภาพันธ์ ค.ศ. 1936 ด้วยรองเท้าฟุตบอลและเสื้อแข่งของทีมอายักซ์ในเวลาต่อมาระหว่างที่เขาและพ่อกำลังเล่นฟุตบอลที่สนามเล็ก ๆ ใกล้บ้านเพื่อนของครอบครัวที่ชื่อ Joop Köhler ซึ่งเป็นหนึ่งในผู้บริหารของทีมอายักซ์ได้เข้ามาชักชวนให้มิเชลส์เข้าร่วมสโมสรและกลายมาเป็นสมาชิกรุ่นเยาว์ของสโมสรเมื่อ ค.ศ. 1940 ขณะอายุได้ 12 ปีกระทั่งเขาได้ร่วมเป็นทหารใน กองทัพเนเธอร์แลนด์ เมื่อ ค.ศ. 1944 ขณะอายุได้ 16 ปี
ในเวลาเดียวกัน ลีลล์ สโมสรฟุตบอลในฝรั่งเศสได้พยายามจะเซ็นสัญญากับมิเชลส์แต่ไม่สำเร็จเนื่องจากในช่วงนั้นเขายังอยู่ในช่วงรับใช้ชาติ
ในวันอาทิตย์ที่ 9 มิถุนายน ค.ศ. 1946 มิเชลส์ได้ลงประเดิมสนามให้กับทีมชุดแรกของอายักซ์อย่างเป็นทางการในฐานะตัวสำรองแทนที่ Han Lambregt ที่ได้รับบาดเจ็บในนัดเปิดตัวของเขาอายักซ์เอาชนะ เอดีโอ หรือ เอดีโอ เดน ฮาก ในปัจจุบันไปได้ 8–3 โดยในนัดนั้นมิเชลส์ทำได้ถึง 5 ประตูเมื่อจบฤดูกาลนั้นมิเชลส์สามารถพาอายักซ์คว้าแชมป์ลีกเป็นสมัยที่ 14 ได้สำเร็จ
ปีราตืยดวาซาดเวคา
ปีราตืยดวาซาดเวคา () เป็นภาพยนตร์แนวต่อสู้และผจญภัยเกี่ยวกับโจรสลัดยุคใหม่จากสหภาพโซเวียตในปี 1980 ภาพยนตร์กำกับโดย Boris Durov และเขียนบทโดย Boris Durov และ Stanislav Govorukhin "ปีราตืยดวาซาดเวคา" ยังเป็นหนึ่งในภาพยนตร์โซเวียตที่มีผู้ชมมากที่สุดประจำปี 1980 โดยมีจำนวนผู้ชมกว่า 87.6 ล้านคนในสหภาพโซเวียต
สนธิสัญญาฮุดัยบิยะฮ์
สนธิสัญญาฮุดัยบิยะฮ์ (อาหรับ: صلح الحديبية) เป็นเหตุการณ์สำคัญในช่วงต้นของศาสนาอิสลาม เป็นสนธิสัญญาระหว่างมุฮัมหมัดจากมะดีนะฮ์และเผ่ากุเรชจากมักกะฮ์เมื่อเดือนมีนาคม ค.ศ.628 (เดือนซุลกิอฺดะฮฺ ฮ.ศ.6) ซึ่งช่วยลดความตึงเครียดระหว่างสองเมือง โดยมีสัญญาสงบศึกเป็นเวลา 10 ปี และให้มุฮัมหมัดนำผู้แสวงบุญกลับไปที่มะดีนะฮ์
มีใจความว่า:“ในนามของพระองค์ โอ้อัลลอฮ์!
นี่คือสัญญาระหว่างมุฮัมหมัด อิบนุ อับดุลลอฮ์ และซูฮัยล์ อิบนุ อัมร์ พวกเขายอมรับสัญญาสงบศึกเป็นเวลา 10 ปี ในช่วงนี้ทุกๆกลุ่มจะได้รับการปกป้อง และไม่ฆ่าใครฝ่ายใดฝ่ายหนึ่ง... ในปีนี้ มุฮัมหมัดจะต้องนำกลุ่มคนของเขากลับไปจนถึงปีหน้าและอยู่ได้แค่ 3 วัน โดยห้ามนำอาวุธมาทั้งสิ้น ยกเว้นไว้เพื่อป้องกันตัว”
หลังจากเซ็นสัญญาแล้ว มีหลายคนไม่เห็นด้วยเพราะปฏิเสธที่จะใช้ชื่อของอัลลอฮ์และรอซูลลุลลอฮ์ นั่นทำให้อุมัรสงสัยแล้วถามมุฮัมหมัดว่าท่านเป็นศาสดาอยู่หรือไม่ แล้วสิ่งนี้บันทึกโดยซอฮิหฺมุสลิม หลังจากนั้นอุมัรกล่าวว่าถ้ามีผู้ชาย 100 สนับสนุนความคิดของฉัน ฉันคงจะออกจากศาสนาอิสลามไปแล้ว
สนธิสัญญาฮุดัยบิยะฮ์เป็นสิ่งสำคัญสำหรับศาสนาอิสลาม เพราะเผ่ากุเรชจากมักกะฮ์จะไม่คิดว่ามุฮัมหมัดเป็นกบฎหรือผู้ลี้ภัย ก่อตั้งศาสนาอิสลามในมะดีนะฮ์ อนุญาตให้คนมุสลิมในมักกะฮ์เผยแพร่ศาสนาตามสาธารณะได้ สัญญานี้ทำให้ลดความขัดแย้งระหว่างคนมุสลิมและพหุเทวนิยม มีหลายคนเริ่มเห็นอิสลามเป็นแนวทางใหม่ซึ่งทำให้ผู้คนเข้าศาสนาอิสลามมากขึ้น และสัญญานี้จะเป็นพรมที่ทำให้เผ่าอื่นทำสนธิสัญญากับมุสลิม สนธิสัญญานี้เป็นตัวอย่างว่า อิสลามไม่ได้เผยแพร่ด้วยดาบ ถึงแม้ว่าศาสดามุฮัมหมัดมีทหารมากพอที่จะสู้กับชาวมักกะฮ์ แต่ท่านเลือกที่จะทำสนธิสัญญาแทนการสู้รบ
หนึ่งในอายะฮ์อัลกุรอ่านได้อธิบายเรื่องสนธิสัญญาว่าว่า "แท้จริงเราได้ให้ชัยชนะแก่เจ้าซึ่งเป็นชัยชนะอย่างชัดแจ้ง" (กุรอ่าน 48:1).
ซุลตันคูดารัต (จังหวัดมากินดาเนา)
ซุลตันคูดารัต หรือชื่อเดิม นูลิง เป็นเมืองศูนย์กลางโดยพฤตินัยของจังหวัดมากินดาเนา ประเทศฟิลิปปินส์ ในปี ค.ศ. 2015 มีประชากร 95,201 คน โดยซุลตันคูดารัตยังเป็นที่ตั้งของคณะกรรมการจังหวัดมากินดาเนา ส่วนเมืองศูนย์กลางอีกแห่งหนึ่งคือบูลูอัน ซึ่งเป็นเมืองศูนย์กลางโดยนิตินัย
ชุติพนธ์ ทองแท้
ชุติพนธ์ ทองแท้ (23 มกราคม พ.ศ. 2534 —) เป็นนักฟุตบอลอาชีพชาวไทย ปัจจุบันเล่นตำแหน่งกองกลางให้กับราชบุรี มิตรผลในไทยลีก เขาเคยติดทีมชาติไทยอายุไม่เกิน 23 ปีในการแข่งขันกีฬาซีเกมส์ 2013 ที่เนปีดอ ประเทศพม่า
บุตช์ ฮาร์ตแมน
เอลเมอร์ เอิร์ล "บุตช์" ฮาร์ตแมน ที่ 4 () (เกิดเมื่อวันที่ 10 มกราคม พ.ศ. 2508) เป็นนักทำแอนิเมชั่น, ผู้อำนวยการสร้าง, ผู้กำกับ, นักพากย์เสียง, นักประพันธ์, นักแต่งเพลง และยูทูปเบอร์ชาวอเมริกัน ที่รู้จักกันเป็นอย่างดีในการสร้างการ์ตูนของนิคคาโลเดียนเรื่อง เดอะแฟร์ลี่อ๊อดพาเร้นท์, Danny Phantom, T.U.F.F. Puppy และบันเซน อิส อะ บีสท์ ฮาร์ตแมนยังเป็นเจ้าของ บริษัทที่ผลิต คือ Billionfold Inc. ซึ่งเขาใช้เป็นหลักในการผลิตรายการของเขา ฮาร์ตแมนเป็นผู้อำนวยการสร้างเรื่อง "เดอะแฟร์ลี่อ๊อดพาเร้นท์" จากซีรีส์แรกในปี พ.ศ. 2544 จนกระทั่งเขาลาออกจาก นิคคาโลเดียน แอนิเมชั่น สตูดิโอ ในปี พ.ศ. 2561
การ์ตูนแอนิเมชั่นเรื่องล่าสุดของฮาร์ตแมนเรื่อง บันเซน อิส อะ บีสท์ ออกอากาศในปี พ.ศ. 2560 เมื่อวันที่ 8 กุมภาพันธ์ พ.ศ. 2561 ฮาร์ตแมนได้ประกาศในวิดีโอจากยูทูปว่าเขาลาออกจากนิคคาโลเดียนเมื่อวันที่ 2 กุมภาพันธ์ หลังจากทำงานที่สตูดิโอตั้งแต่เดือนธันวาคม พ.ศ. 2540 เขาได้รับการยืนยันในวิดีโอว่าเรื่องนี้ทำให้เกิดการสิ้นสุดของการผลิตการ์ตูนเรื่อง "บันเซน อิส อะ บีสท์" หลังจากนั้นฤดูกาลเดียว ไม่แน่ใจว่าการออกเดินทางของเขาจะส่งผลให้เกิดข้อสรุปของ "เดอะแฟร์ลี่อ๊อดพาเร้นท์" หรือไม่
ฮาร์ตแมนเกิดที่เมืองไฮแลนด์ ปาร์ค, รัฐมิชิแกน, สหรัฐอเมริกา เขาได้รับชื่อเล่นว่า บุตช์ เป็นเด็กหนุ่มและยังคงใช้ชื่ออย่างมืออาชีพในฐานะผู้ใหญ่ ฮาร์ตแมนใช้เวลาในวัยเด็กของเขาในเมืองโรสวิลล์, รัฐมิชิแกน และปีวัยรุ่นในเมืองนิวบัลติมอร์, รัฐมิชิแกน จบการศึกษาจากโรงเรียนมัธยมแองเคอร์เบย์ ในเมืองนิวบัลติมอร์ ในปี พ.ศ. 2526 หลังจากนั้นเขาก็เข้าเรียนที่สถาบันศิลปะแห่งแคลิฟอร์เนียในชุมชนวาเลนเซีย รัฐแคลิฟอร์เนีย
ภาคย์ โลหารชุน
พันโทนายแพทย์ ภาคย์ โลหารชุน เป็นผู้บังคับกองพันเสนารักษ์ที่ 3 ค่ายสุรธรรมพิทักษ์ จังหวัดนครราชสีมา ซึ่งได้รับฉายา "หมอที่แกร่งที่สุดในปฐพี" จากการสำเร็จหลักสูตรการรบพิเศษในหลายหลักสูตร
และในปี พ.ศ. 2561 จากการทำหน้าที่ช่วยเหลือปฏิบัติการค้นหาและกู้ภัยถ้ำหลวง ส่งผลให้เขาเป็นที่รู้จักในระดับมหาชน รวมถึงได้มีมติจากคณะกรรมการแพทยสภายกให้เขาเป็น "แพทย์ต้นแบบ"
ภาคย์ โลหารชุน สำเร็จการศึกษาจากวิทยาลัยแพทยศาสตร์พระมงกุฎเกล้า จากนั้น เขาสำเร็จหลักสูตรพิเศษถึง 6 หลักสูตร ดังนี้ :
ในปี พ.ศ. 2547 เขาได้เป็นนายแพทย์กองกำลังไทย-อิรัก 976 ผลัดที่ 2 ส่วนในปี พ.ศ. 2549 ทำหน้าที่เป็นนายแพทย์กองกำลังสันติสุขใน 3 จังหวัดชายแดนภาคใต้
พ.ศ. 2561 เขาได้มีส่วนร่วมในปฏิบัติการค้นหาและกู้ภัยถ้ำหลวง ที่อำเภอแม่สาย จังหวัดเชียงราย โดยสามารถส่งทุกคนออกมาได้อย่างปลอดภัย เมื่อเสร็จสิ้นภารกิจ ภาคย์ โลหารชุน เป็นผู้ดำน้ำออกมาเป็นคนสุดท้าย
ด้านชีวิตส่วนตัว ภาคย์ โลหารชุน มีบิดามารดาประกอบอาชีพแพทย์ และมีพี่ชาย 1 คนเป็นแพทย์ทหาร ปัจจุบัน เขามีภรรยาและบุตรชาย 1 คน
ทั้งนี้ ภาคย์ โลหารชุน เป็นแพทย์ที่มีความสามารถในการดำน้ำ
เรดอาย เที่ยวบินระทึก
เรดอาย เที่ยวบินระทึก (อังกฤษ: Red Eye) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2005 กำกับโดย เวส คราเวน นำแสดงโดย ราเชล แม็กอดัมส์, คิลเลียน เมอร์ฟี, ไบรอัน ค็อกซ์, เจย์มา เมย์ส
ลิซ่า ไรเซิร์ต เกลียดการขึ้นเครื่องบิน แต่ความน่าสะพรึงกลัวที่รอเธออยู่บนเที่ยวบินไฟต์ดึกเพื่อมุ่งหน้าสู่ไมอามี่ ไม่มีอะไรเกี่ยวข้องกับการกลัวการขึ้นเครื่องบินแต่อย่างใด
หลังจากขึ้นไปนั่งประจำที่อยู่บนเครื่องบิน ลิซ่าต้องประหลาดใจเมื่อพบว่าเธอนั่งติดกับ แจ็คสัน ผู้ชายท่าทางมีเสน่ห์คนที่เธอเคยนั่งดื่มอยู่ด้วยกันที่อาคารผู้โดยสารในสนามบิน และเป็นคนที่ทำท่าเหมือนจะเข้ามาจีบเธออยู่ชั่วขณะหนึ่งแต่หลังจากเครื่องทะยานขึ้นจากสนามบินไม่นาน แจ็คสันทิ้งหน้าฉากของตัวเอง และเปิดเผยเหตุผลที่แท้จริงที่เขาขึ้นมาอยู่บนเครื่องบินลำนี้ว่าเขามีแผนที่จะสังหารเลขาธิการหน่วยงานรักษาความปลอดภัยของประเทศ และลิซ่าคือกุญแจที่จะไขไปสู่ความสำเร็จของแผนการนี้ ถ้าเธอปฏิเสธที่จะให้ความร่วมมือ พ่อของเธอจะต้องถูกสังหารโดยมือสังหารที่กำลังรอโทรศัพท์จากแจ็คสันอยู่เมื่อต้องติดอยู่ภายในเครื่องบินที่บินอยู่สูงถึง 30,000 ฟุต
ลิซ่าไม่มีที่ให้หลบหนีและไม่มีทางที่จะขอความช่วยเหลือจากใครได้โดยไม่นำชีวิตพ่อของเธอรวมไปถึงผู้โดยสารคนอื่นๆ และชีวิตของตัวเธอเองไปเสี่ยงอันตราย แต่ละไมล์ที่เครื่องบินบินไป ลิซ่ารู้ดีว่าเวลาของเธอยิ่งหมดลง เมื่อเธอพยายามหาวิธีที่จะขัดขวางผู้ชายที่จับตัวเธอไว้และหยุดแผนการฆาตกรรมในครั้งนี้
เจย์มา เมส์
เจเมีย ซูเซ็ตเต "เจย์มา" เมส์ ( เกิดวันที่ 3 มกราคม ค.ศ. 1981) หรือ เจย์มา เมส์ () เธอเป็นนักแสดงชาวอเมริกา เธอมีชื่อเสียงจากการแสดงเป็น ซินเธียส์ ในภาพยนตร์ "Red Eye"
ปฏิบัติการไทดัลเวฟ
ปฏิบัติการไทดัลเวฟ เป็นการโจมตีทางอากาศโดยการทิ้งระเบิดของกองทัพอากาศทหารบกสหรัฐ (USAAF) ฐานทัพในลิเบียและอิตาลีทางตอนใต้บนโรงกลั่นน้ำมันเก้าแห่งบริเวณรอบเมืองโปลเยชต์ ประเทศโรมาเนีย เมื่อวันที่ 1 สิงหาคม ค.ศ. 1943 ในช่วงสงครามโลกครั้งที่สอง มันเป็นภารกิจการทิ้งระเบิดทางยุทธศาสตร์และเป็นส่วนหนึ่งของการทัพน้ำมัน เพื่อขัดขวางการผลิตเชื้อเพลิงปิโตเลียมไปยังฝ่ายอักษะ ภารกิจครั้งนี้ผลปรากฏว่า "ไม่สามารถตัดทอนการผลิตโดยรวมได้"
ภารกิจครั้งนี้เป็นหนึ่งในบทเรียนที่แสนราคาแพงสำหรับกองกำลังอากาศแห่งกองทัพสหรัฐในสงครามภูมิภาคยุโรป ด้วยการสูญเสียเครื่องบินรบ 53 ลำและพลขับเครื่องบิน 660 นาย เป็นความล้มเหลวครั้งที่สองที่เลวร้ายที่เคยประสบมาโดยกองกำลังอากาศแห่งกองทัพสหรัฐในภารกิจเดียว และวันต่อมาได้ถูกเรียกขานว่า "อาทิตย์ทมิฬ" (Black Sunday) เหรียญแห่งเกียริตยศ (Medal of Honor) ห้าเหรีญและกางเขนปฏิบัติภารกิจพิเศษ (Distinguished Service Cross) จำนวนมากได้ปูนบำเหน็จแก่สมาชิกพลขับเครื่องบินในปฏิบัติการไทดัลเวฟ
เจ้าหญิงเบอาทริสแห่งบูร์บง-ซิซิลีทั้งสอง
เจ้าหญิงเบอาทริสแห่งบูร์บง-ซิซิลีทั้งสอง ()
เจ้าหญิงเบอาทริสแห่งบูร์บง-ซิซิลีทั้งสอง ประสูคิเมื่อวันที่ 16 มิถุนายน พ.ศ. 2493 ณ ประเทศฝรั่งเศส เป็นพระธิดาพระองค์โตใน เจ้าชายเฟอร์ดินานด์ ดยุกแห่งกัสโตร กับช็องตาล เดอ เชอวรง-วีแล็ต โดยพระบิดาเป็นผู้อ้างสิทธิในการสืบราชบัลลังก์ ราชอาณาจักรซิซิลีทั้งสอง โดยพระองค์นั้นทำหน้าที่เป็นผู้ตัดสินใหญ่แห่งโบสถ์เซนต์จอร์จ ซึ่งเป็นโบสถ์ที่เป็นที่รู้จักใน ประเทศฝรั่งเศส ชื่อโบสถ์นั้นอาจจะคล้ายคลึงกับโบสถ์เซนต์จอร์จ ในอังกฤษ
เจ้าหญิงเบอาทริสแห่งบูร์บง-ซิซิลีทั้งสอง ทรงเสกสมรสกับ ชาร์ล เจ้าชายนโปเลียน ผู้อ้างสิทธิราชบัลลังก์ของฝรั่งเศสทางสายราชวงศ์โบนาปาร์ต โดยรับพระราชทานพระอิสริยยศเป็น เจ้าหญิงเบอาทริส เจ้าหญิงนโปเลียน พระชายา ก่อนจะหย่ากันในปี 2532 โดยมีพระบุตรดังนี้
หลังจากทรงหย่าแล้ว ทรงกลับมาใช้พระอิสริยยศ เจ้าหญิงแห่งบูร์บง-ซิซิลีทั้งสอง ดังเดิม
อันดรีย์ กลัชเชนโก
อันดรีย์ กลัชเชนโก (; ; 23 ตุลาคม ค.ศ. 1977 – ) เป็นนักไตรกีฬาชาวยูเครน
กลัชเชนโกเข้าแข่งขันในการแข่งขันไตรกีฬาโอลิมปิกครั้งแรกในโอลิมปิกฤดูร้อน 2000 เขาได้อันดับที่ 11 ด้วยเวลารวม 1:49:30.17 ชั่วโมง สี่ปีต่อมา ในโอลิมปิกฤดูร้อน 2004 กลัชเชนโกแข่งขันอีกครั้ง แต่ก็ไม่สามารถที่จะจบการแข่งขัน ส่วนในปี ค.ศ. 1997 กลัชเชนโกชนะการแข่งไตรกีฬาชิงแชมป์โลก รุ่นเยาวชนชาย ในเมืองเพิร์ท
เทศกาลดนตรีและศิลปะโคเชลลาแวลลีย์
เทศกาลดนตรีและศิลปะโคเชลลาแวลลีย์ ( หรือเรียกกันทั่วไปว่า โคเชลลา หรือ เทศกาลโคเชลลา) เป็นเทศกาลดนตรีและศิลปะประจำปีที่จัดขึ้นที่เอมไพร์โปโลคลับ ในเมืองอินดิโอ รัฐแคลิฟอร์เนีย ตั้งอยู่บริเวณอินแลนด์เอมไพร์ของทะเลทรายโคเชลลาแวลลีย์ ในทะเลทรายโคโลราโด ร่วมตั้งโดยพอล ทอลเลตต์และริก แวน แซนเทน ในปี 1999 และดำเนินงานโดยโกลเดนวอยซ์ บริษัทลูกของ เออีจีไลฟ์ เป็นงานดนตรีที่มีศิลปินมาร่วมจากหลากหลายแนวเพลง ทั้งร็อก อินดี ฮิปฮอป และดนตรีอิเล็กทรอนิกส์แดนซ์ ยังมีงานศิลปะจัดวางและประติมากรรมต่าง ๆ งานภาคสนาม ประกอบด้วยการแสดงสดอย่างต่อเนื่องจากหลายเวที เวทีหลักชื่อ เวทีโคเชลลา, เอาต์ดอร์เทียเตอร์, โกบีเตนต์, โมฮาวีเตนต์ และซาฮาราเตนต์ ส่วนเวทีที่เล็กกว่าอย่าง โอเอซิสโดม เริ่มมีในปี 2006 และ 2011 ขณะที่เวทีใหม่เวทียูมา มีครั้งแรกปี 2013 และเวทีโซนาราปี 2017
งานเทศกาลดั้งเดิม ย้อนกลับไปในปี 1993 มีคอนเสิร์ตวงเพิร์ลแจมแสดงที่เอมไพร์โปโลคลับ เป็นงานที่ถูกคว่ำบาตรจากทิกเกตมาสเตอร์ สถานที่โชว์นี้ยังเป็นสถานที่จัดงานใหญ่หลายงาน นำไปสู่การเริ่มต้นของเทศกาลโคเชลลา ที่จัดขึ้น 2 วันในเดือนตุลาคม 1999 เพียง 3 เดือนหลั้งจากงานวูดสต็อก '99 หลังจากนั้นปี 2000 ก็ไม่มีการจัดงานที่นี่ จนกลับมาจัดงานประจำปีโดยเริ่มในเดือนเมษายน 2001 เป็นงานวันเดียว พอในปี 2002 ถึงกลับมาจัด 2 วัน เทศกาลโคเชลลาเริ่มขยายวันเป็น 3 วันในปี 2007 จนมาจัดในช่วงสุดสัปดาห์ในปี 2012 ปัจจุบันงานจัดขึ้นในวันสุดสัปดาห์ 3 วันในช่วงเดือนเมษายน แต่ละวันมีรายชื่อศิลปินแสดงแตกต่างกันไป ผู้จัดงานเริ่มอนุญาตให้มีการตั้งแคมป์ในงานในปี 2003
เทศกาลโคเชลลาเป็นงานแสดงทั้งศิลปินที่โด่งดังและศิลปินใหม่ อย่างศิลปินดาวรุ่งและการรวมตัวกันใหม่ของศิลปินเก่า โคเชลลาเป็นหนึ่งในเทศกาลดนตรีที่มีชื่อเสียงที่สุด ทำเงินมากที่สุดในสหรัฐและทั่วโลก แต่ละครั้งตั้งแต่ปี 2013 ถึง 2015 ได้สร้างสถิติใหม่ทั้งจำนวนผู้เข้าชมและรายรับ ในปี 2017 มีผู้เข้าชม 250,000 คน และทำรายได้ 114.6 ล้านเหรียญสหรัฐ
ดนตรีอิสระ
ดนตรีอิสระ () หรือ เพลงอินดี หรือ อินดี (indie music หรือ indie) เป็นเพลงที่ผลิตขึ้นมาโดยอิสระโดยปราศจากค่ายเพลงหรือค่ายเล็ก ๆ มีขึ้นตอนการทำที่อาจทำด้วยตัวเอง ตั้งแต่การบันทึกเสียงและการจัดจำหน่าย เผยแพร่ คำว่าอินดีใช้อธิบายถึงแนวเพลงได้อีกด้วย เช่น อินดีร็อก และอินดีป็อป ในความหมายของแนวเพลงอินดีแล้ว อาจไม่ได้เป็นการผลิตโดยอิสระ ศิลปินเพลงอินดีหลายศิลปิน ไม่มีการตัดซิงเกิลขาย ก็อาจเรียกอินดี อินดีจึงหมายถึงแนวเพลงและการผลิตเพลงด้วยตัวเอง
เล่ห์รักบุษบา
เล่ห์รักบุษบา เป็นละคร โรแมนติก คอมเมดี้ ออกอากาศทางครั้งแรกสถานี ช่อง 7 HD ผลิตโดย บริษัท เจ เอสแอล โกลบอล มีเดีย จำกัด บทประพันธ์ ณารา บทโทรทัศน์ สรรพชัย เกิดอุทัย, วรวรรณ ชัยสกุลสุรินทร์ กำกับการแสดงโดย ต่อพงศ์ ตันกำแหง นำแสดงโดย ภัทรเดช สงวนความดี ภัทรศยา เครือสุวรรณศิริ เคลลี่ ธนะพัฒน์ ปาณิชดา แสงสุวรรณ กรเศก โคร์นิน อมีนา พินิจ ยศวรรธน์ ทะวาปี พรชดา เครือคช และนักแสดงอีกมากมาย ออกอากาศทุกวันศุกร์ เวลา 20.05 น. เสาร์ อาทิตย์ เวลา 20.15 น. เริ่มวันอาทิตย์ที่ 28 ตุลาคม พ.ศ. 2561 ถึง วันอาทิตย์ที่ 2 ธันวาคม พ.ศ. 2561 (เนื่องจากเดิมวันเสาร์ที่ 1 ธันวาคมเป็นการออนแอร์เล่ห์รักบุษบาตอนจบแต่เนื่องจากติดถ่ายทอดสดฟุตบอล aff suzuki cup 2018 รอบรองชนะเลิศ ระหว่าง มาเลเซีย กับ ไทยจึงเลื่อนไปจบวันอาทิตย์ที่ 2 ธันวาคมนี้แทน) ต่อจากละคร สายโลหิต
ยูฟ่ายูโรปาลีก ฤดูกาล 2018–19
ยูฟ่ายูโรปาลีก ฤดูกาล 2018–19 เป็นฤดูกาลที่ 48 ของการแข่งขันระหว่างสโมสรฟุตบอลในระดับรองของยุโรป ซึ่งจัดขึ้นโดย สหภาพสมาคมฟุตบอลยุโรป (ยูฟ่า) และเป็นฤดูกาลที่ 10 นับตั้งแต่เปลี่ยนชื่อจาก ยูฟ่าคัพ มาเป็น ยูฟ่ายูโรปาลีก.
โดย ยูฟ่ายูโรปาลีก นัดชิงชนะเลิศ 2019 จะแข่งขันกันที่ สนามกีฬาโอลิมปิกบากู ในบากู, ประเทศอาเซอร์ไบจาน.
ทีมสโมสรทั้งหมด 214 ทีมจากทั้งหมด 55 สมาชิกสมาคมของแต่ละประเทศ ที่จะเข้าร่วมการแข่งขันในยูฟ่ายูโรปาลีก ฤดูกาล 2018–19 โดยการจัดอันดับของแต่ละสมาคมขึ้นอยู่กับค่าสัมประสิทธิ์ยูฟ่าซึ่งจะถูกใช้ในการกำหนดจำนวนทีมที่จะเข้าร่วมในแต่ละสมาคม โดยมีคุณสมบัติดังนี้
สำหรับยูฟ่ายูโรปาลีก ฤดูกาล 2018–19 แต่ละสมาคมจะได้รับการจัดอันดับตาม ค่าสัมประสิทธิ์แต่ละประเทศของยูฟ่าในปี 2017 ซึ่งคำนวณจากการทำผลงานแข่งขันระดับสโมสรยุโรปตั้งแต่ฤดูกาล 2012–13 ถึงฤดูกาล 2016–17.
นอกเหนือจากการจัดสรรซึ่งจะยึดเป็นหลักในการคิดค่าสัมประสิทธิ์ประเทศ, สมาคมอาจจะมีทีมที่เข้าร่วมในยูโรปาลีก, ตามที่ระบุไว้ด้านล่าง:
ในรอบเบื้องต้น, แต่ละทีมจะถูกแบ่งออกเป็นทีมวางและทีมที่ไม่ได้เป็นทีมวางซึ่งขึ้นอยู่กับค่าสัมประสิทธิ์สโมสรยูฟ่า ปี ค.ศ. 2018, และจากนั้นถูกจับสลากอยู่ในระบบเหย้าและเยือนสองนัด. ทีมที่มาจากสมาคมเดียวกันจะไม่ถูกนำมาจับสลากมาพบกันได้. การจับสลากสำหรับรอบเบื้องต้นจะจัดขึ้นในวันที่ 12 มิถุนายน ค.ศ. 2018. นัดแรกจะลงเล่นในวันที่ 26 และ 28 มิถุนายน, และนัดที่สองจะลงเล่นในวันที่ 5 กรกฎาคม ค.ศ. 2018.
ในรอบคัดเลือกและรอบเพลย์ออฟ, แต่ละทีมจะถูกแบ่งอยู่ในกลุ่มทีมวางและกลุ่มทีมที่ไม่ได้เป็นทีมวางซึ่งขึ้นอยู่กับปี ค.ศ. 2018 ค่าสัมประสิทธิ์สโมสรยูฟ่า (สำหรับเส้นทางหลัก), หรือขึ้นอยู่กับบางรอบที่พวกเขาได้สิทธิ์เข้าแข่รอบจาก (สำหรับเส้นทางแชมเปียนส์), และจากนั้นถูกจับสลากอยู่ในระบบสองนัดเหย้าและเยือน.
การจับสลากสำหรับรอบคัดเลือกรอบแรกได้จัดขึ้นเมื่อวันที่ 20 มิถุนายน พ.ศ. 2561. นัดแรกจะลงเล่นในวันที่ 10, 11 และ 12 กรกฎาคม, และนัดที่สองจะลงเล่นในวันที่ 17, 18 และ 19 กรกฎาคม พ.ศ. 2561.
รอบคัดเลือกรอบสองได้แบ่งออกเป็นสองส่วน: เส้นทางแชมเปียนส์ (สำหรับทีมแชมป์ลีก) และเส้นทางลีก (สำหรับทีมชนะเลิศฟุตบอลถ้วยและทีมที่ไม่ได้เป็นแชมป์ลีก). การจับสลากสำหรับรอบคัดเลือกรอบสอง (เส้นทางแชมเปียนส์) ได้จัดขึ้นเมื่อวันที่ 19 มิถุนายน, และการจับสลากสำหรับรอบคัดเลือกรอบสอง (เส้นทางหลัก) ได้จัดขึ้นเมื่อวันที่ 20 มิถุนายน พ.ศ. 2561. นัดแรกจะลงเล่นในวันที่ 26 กรกฎาคม, และนัดที่สองจะลงเล่นในวันที่ 31 กรกฎาคม, 1 และ 2 สิงหาคม พ.ศ. 2561.
รอบคัดเลือกรอบสามได้แบ่งออกเป็นสองส่วน: เส้นทางแชมเปียนส์ (สำหรับทีมแชมป์ลีก) และเส้นทางลีก (สำหรับทีมชนะเลิศฟุตบอลถ้วยและทีมที่ไม่ได้เป็นแชมป์ลีก). การจับสลากสำหรับรอบคัดเลือกรอบสามได้จัดขึ้นเมื่อวันที่ 23 กรกฎาคม พ.ศ. 2561. นัดแรกจะลงเล่นในวันที่ 7 และ 9 สิงหาคม, และนัดที่สองจะลงเล่นในวันที่ 14 และ 16 สิงหาคม พ.ศ. 2561.
รอบเพลย์ออฟได้แบ่งออกเป็นสองส่วน: เส้นทางแชมเปียนส์ (สำหรับทีมแชมป์ลีก) และเส้นทางลีก (สำหรับทีมชนะเลิศฟุตบอลถ้วยและทีมที่ไม่ได้เป็นแชมป์ลีก). การจับสลากสำหรับรอบเพลย์ออฟได้จัดขึ้นเมื่อวันที่ 6 สิงหาคม พ.ศ. 2561. นัดแรกจะลงเล่นในวันที่ 23 สิงหาคม, และนัดที่สองจะลงเล่นในวันที่ 30 สิงหาคม พ.ศ. 2561.
เจ้าหญิงการอลีน นโปเลียน
เจ้าหญิงการอลีน นโปเลียน ()
เจ้าหญิงการอลีน นโปเลียน ประสูติเมื่อวันที่ 24 ตุลาคม พ.ศ. 2523 ณ ประเทศฝรั่งเศส เป็นพระธิดาพระองค์ใหญ่ในชาร์ล เจ้าชายนโปเลียน และเจ้าหญิงเบอาทริสแห่งบูร์บง-ซิซิลีทั้งสอง โดยเมื่อประสูติทรงมีพระอิสริยยศที่ เจ้าหญิงแห่งราชวงศ์นโปเลียน เจ้าหญิงแห่งฝรั่งเศส พระองค์ทรงจบการศึกษาโรงเรียนธุรกิจในปารีส
เจ้าหญิงการอลีน นโปเลียน ทรงเสกสมรสกับเอริก เกเรแน-องฟรัว เดอ เบรอวีลเมื่อวันที่ 19 กันยายน พ.ศ. 2554 โดยภายหลังเสกสมรส ทรงมีพระนามว่า เจ้าหญิงการอลีน นโปเลียน มาดามเกเรแน-องฟรัว เดอ เบรอวีล มีพระบุตรดังนี้
อิกโก-อิกกิ
อิกโก-อิกกิ () การรวมตัวกันของชาวนา พระสงฆ์ นักบวชในลัทธิชินโตและชนชั้นสูงในท้องถิ่นที่มีอำนาจเหนือการปกครองของเหล่า ไดเมียว ในช่วงปลาย คริสต์ศตวรรษที่ 15 – คริสต์ศตวรรษที่ 16
คัทยา ไมเออร์
คัทยา ไมเออร์ () เกิดวันที่ 4 มกราคม ค.ศ. 1968 ที่เมืองเอาคส์บวร์ค เป็นอดีตนักไตรกีฬาชาวเยอรมัน และผู้ชนะการแข่งไตรกีฬาคนเหล็ก (ค.ศ. 1999)
ไมเออร์ศึกษาวิชาวิทยาศาสตร์การกีฬาและคณิตศาสตร์ที่มหาวิทยาลัยมิวนิกและเอาคส์บวร์ค โดยในปี ค.ศ. 1996 เธอสำเร็จการศึกษาด้านคณิตศาสตร์และการกีฬา ส่วนในปี ค.ศ. 1998 เธอเริ่มเป็นผู้ถือใบอนุญาตสำหรับการแข่งขันไตรกีฬาและการขี่จักรยาน ตั้งแต่ปี ค.ศ. 2003 เธอยังเป็นผู้ช่วยศาสตราจารย์ที่มหาวิทยาลัยเอาคส์บวร์ค และเป็นวิทยากรที่ศูนย์ฝึกอบรมทางการแพทย์เพื่อกายภาพบำบัด ตั้งแต่ปี ค.ศ. 1996 เธอได้ฝึกนักไตรกีฬา, นักวิ่ง, นักจักรยาน, นักจักรยานภูเขา, สเกตอินไลน์ และผู้ใช้วีลแชร์หลายราย
ในปี ค.ศ. 1992 ไมเออร์ผ่านการคัดเลือกอันดับเป็นที่หนึ่งในการแข่งขันชิงแชมป์โลกที่ฮาวายในระยะไกล (ว่ายน้ำ 3.86 กม., ขี่จักรยาน 180.2 กม. และวิ่ง 42.195 กม.) รวมถึงชนะการแข่งมือสมัครเล่นระดับโลก ส่วนในปี ค.ศ. 1997 เธอเข้ามาเป็นอันดับสองในการแข่งไตรกีฬาระยะไกลชิงแชมป์ยุโรปในเมืองเฟร็ดเดอเร็ชชา (ประเทศเดนมาร์ก) รวมถึงชนะการแข่งไอรอนแมนฟลอริดาใน ค.ศ. 1999 และได้รับรางวัลตำแหน่งสูงสุดหลายรายการของการแข่งไตรกีฬาระดับประเทศ และระดับนานาชาติ รวมถึงไตรกีฬาคนเหล็ก
จากปี ค.ศ. 1994 ถึง 2001 เธอเป็นสมาชิกของทีมชาติเยอรมันในไตรกีฬา ไมเออร์สามารถทำสถิติการแข่งขันไตรกีฬาคนเหล็กได้ถึง 35 ครั้ง รวมถึงการแข่งขันไอรอนแมนฮาวายที่ประสบความสำเร็จ 8 ครั้ง ในการแข่งขันไตรกีฬาคนเหล็กทั้งหมด 20 ครั้ง เธอได้รับการจัดให้อยู่ในระดับท็อป 5
และในช่วงฤดูร้อน ค.ศ. 2003 ไมเออร์และเกออร์ค บราเชสคี ซึ่งเป็นเพื่อนของเธอได้แต่งงานกัน จากนั้น ในเดือนพฤศจิกายน ค.ศ. 2004 ทั้งคู่มีลูกชายหนึ่งคน ครั้นสามปีต่อมาก็ได้ให้กำเนิดลูกสาวอีกหนึ่งคน
ไมเออร์เป็นเจ้าของหน่วยงานจัดงาน ที่จัดงานต่าง ๆ เช่น คูเซ-ทรีอัทล็อนในเอาคส์บวร์ค, เอาคส์บัวร์เกอร์ชตัทเลาฟ์ และเอาคส์บวร์คคัมพานีรัน ตั้งแต่ปี ค.ศ. 2014 เธอยังเป็นผู้รับผิดชอบในการดำเนินการวิ่งแข่งของเมืองมิวนิก ซึ่งเป็นหนึ่งในรายการที่มีผู้เข้าร่วมมากที่สุดของประเทศเยอรมนี โดยมีผู้เข้าร่วมกว่า 20,000 คน
สัมผัสรัตติกาล
สัมผัสรัตติกาล เป็นละครโทรทัศน์ไทยแนวสืบสวนแฟนตาซี-แอ็คชั่น จากปลายปากกาของ ร่มแก้ว
ในปี พ.ศ. 2561 ผลิตโดย บริษัท CHANGE 2561 จำกัด เขียนบทโทรทัศน์โดย สามัญ กำกับการแสดงโดย ศรัณยู วงษ์กระจ่าง นำแสดงโดย อนุวัฒน์ ชูเชิดรัตนา,มชณต สุวรรณมาศ,ณัฐ ศักดาทร,ธันย์ชนก ฤทธินาคา ออกอากาศทุกวันพุธ - พฤหัสบดี เวลา 20.10 - 21.25 น. เริ่มตอนแรกวันที่ 14 มิถุนายน พ.ศ. 2561 - 15 สิงหาคม พ.ศ. 2561 ต่อจากละครเรื่องThe Crime ทีมล่าทรชน
จอมจักรพรรดิ จูหยวนจาง
จอมจักรพรรดิ จูหยวนจาง () () เป็นละครโทรทัศน์ที่กล่าวถึงพระราชประวัติของพระเจ้าหงอู่แห่งราชวงศ์หมิง นำแสดงโดย เหริน ต๋าหัว, เฉิน หมิ่นเอ๋อ, หลิว ชิงยฺหวิน, หว่อง หยีคาม, บ็อบบี เอ้ายึ้ง
ปฐมกษัตริย์แห่งราชวงศ์หมิงนามจู หยวนจาง เดิมถือกำเนิดในอำเภอเพ่ย มณฑลเจียงซู ในวัยเยาว์จูหยวนจางมักจะแวะเวียนไปเที่ยวเล่นที่วัดหวงเจี๋ยว์ จนเจ้าอาวาสที่วัดให้ความเอ็นดูในความฉลาดหลักแหลม และสอนการอ่านเขียนให้ จนทำให้จูหยวนจางสามารถรู้หนังสือได้ในระดับหนึ่ง เมื่อจูหยวนจางอายุได้ 17 ปีได้เกิดภัยแล้ง ภัยจากตั๊กแตน และโรคระบาดขึ้น ทำให้บิดา มารดา และพี่ของเขาทยอยเสียชีวิตไปในเวลาเพียงครึ่งเดือน จูหยวนจางจึงตัดสินใจปลงผมออกผนวช โดยมีหน้าที่คอยจุดธูป กวาดพื้น ตีระฆัง อีกทั้งในช่วงเวลานั้นยังต้องอดทนต่อการถูกหลวงจีนรูปอื่นๆค่อนขอดว่าออกบวช เพื่อให้มีข้าวกิน ต่อมาได้เข้าร่วมกองทัพประชาชน ภายใต้ธงของกัวจื่อซิง หลังจูหยวนจางไปเข้าร่วมกับกองทัพ ได้สร้างผลงานทางการศึกหลายครั้ง บวกกับเป็นคนที่อ่านออกเขียนได้ในระดับหนึ่ง จึงได้รับการให้ความสำคัญจากกัวจื่อซิงเป็นอย่างยิ่ง จนได้ก้าวขึ้นมาเป็นหนึ่งในแม่ทัพสำคัญในกองทัพ อีกทั้งได้แต่งงานกับบุตรีบุญธรรมของกัวจื่อซิง ชีวิตค่อนข้างเปลี่ยนแปลงอย่างรวดเร็ว แต่สุดท้ายก็ค่อยๆสามารถรวมรวมไพร่พลได้อีกครั้ง จนสามารถบุกพิชิตกองทัพของเฉิน โหย่วเลี่ยงได้และเอาชนะกองกำลังของจาง ซื่อเฉิง สุดท้ายก็ขับไล่มองโกลออกจากแผ่นดินได้สำเร็จ จึงปราบดาภิเษกตนขึ้นเป็นฮ่องเต้ และทำให้ประเทศจีนได้กลับคืนสู่ความเป็นปึกแผ่นอีกครั้ง...
โฮโล (จังหวัดซูลู)
โฮโล เป็นเมืองศูนย์กลางของจังหวัดซูลู ประเทศฟิลิปปินส์ ในปี ค.ศ. 2015 มีประชากร 125,564 คน โดยมีบางส่วนที่เป็นเชื้อสายจีนซึ่งมาจากประเทศสิงคโปร์ ร้อยละ 90 ของประชากรนับถือศาสนาอิสลาม นอกนั้นนับถือศาสนาคริสต์ โฮโลยังเป็นศูนย์กลางของรัฐสุลต่านซูลูในอดีต
เมืองโฮโลตั้งอยู่ทางตะวันตกเฉียงเหนือของเกาะโฮโล ใกล้กับคาบสมุทรซัมบวงกาบนเกาะมินดาเนา ตัวเกาะโฮโลอยู่ระหว่างจังหวัดบาซีลันและตาวี-ตาวี ล้อมรอบด้วยทะเลซูลูและทะเลเซเลบีส
เกาะโฮโลเป็นเกาะภูเขาไฟ ตั้งอยู่กึ่งกลางของหมู่เกาะซูลูซึ่งมีพื้นที่ โดยหมู่เกาะนี้ตั้งอยู่ระหว่างเกาะมินดาเนาและเกาะบอร์เนียว ประกอบไปด้วยเกาะภูเขาไฟ 900 เกาะ และมีแนวปะการังพื้นที่
โป-ระ สมาหาร
นายโป-ระ สมาหาร หรือ ขุนสมาหารหิตะคดี (โป-ระ สมาหาร) หรือ ขุนสมาหารหิตะคดี (โป๊ โปรคุปต์) เป็นอดีตรัฐมนตรีที่ไม่ได้ประจำกระทรวง รัฐมนตรีช่วยว่าการกระทรวงการคลังของไทย รัฐมนตรีช่วยว่าการกระทรวงมหาดไทยของไทย สมาชิกสภาผู้แทนราษฎรจังหวัดพระนคร
โป-ระ สมาหาร ได้รับเลือกตั้งเป็นสมาชิกสภาผู้แทนราษฎรจังหวัดพระนคร นับเป็นสมาชิกสภาผู้แทนราษฎรชุดแรกของประเทศไทย ต่อมาในรัฐบาลของนายพันเอก พระยาพหลพลพยุหเสนา (พจน์ พหลโยธิน) ได้รับแต่งตั้งเป็นรัฐมนตรีที่ไม่ประจำกระทรวง ในปี พ.ศ. 2477 และในปีถัดมาได้รับแต่งตั้งเป็นรัฐมนตรีช่วยว่าการกระทรวงการคลัง ต่อจากนั้นในคณะรัฐมนตรีไทย คณะที่ 7 เขาได้รับแต่งตั้งเป็นรัฐมนตรีช่วยว่าการกระทรวงการคลัง อีกสมัย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 เขาได้รับเลือกตั้งเป็นสมาชิกสภาผู้แทนราษฎรจังหวัดพระนคร สมัยที่ 2 และดำรงตำแหน่งดังกล่าวจนกระทั่งถึงแก่อนิจกรรม ในปี พ.ศ. 2488 ซึ่งได้จัดให้มีการเลือกตั้งใหม่แทนตำแหน่งที่ว่างลง ในเดือนมิถุนายนของปีเดียวกัน
ในรัฐบาลของนายพันเอก หลวงพิบูลสงคราม (แปลก ขีตตะสังคะ) (ยศในขณะนั้น) เขาได้รับแต่งตั้งเป็นรัฐมนตรีที่ไม่ประจำกระทรวง และถูกปรับให้ไปดำรงตำแหน่งรัฐมนตรีช่วยว่าการกระทรวงมหาดไทย ในปี พ.ศ. 2484 รวมทั้งในรัฐบาลถัดมาของจอมพลแปลก พิบูลสงคราม
ในรัฐบาลของนายควง อภัยวงศ์ เขาได้รับแต่งตั้งเป็นรัฐมนตรีที่ไม่ประจำกระทรวง และปรับไปรับตำแหน่งรัฐมนตรีช่วยว่าการกระทรวงมหาดไทยในภายหลัง
นอกจากนั้นแล้ว ุขุนสมาหารหิตะคดี ยังมีผลงานที่สำคัญคือ พจนานุกรมกฎหมาย
โรเมล กิโอโต
โรเมล ซามีร์ กิโอโต โรบินซอน (; 9 สิงหาคม ค.ศ. 1991 —) เป็นนักฟุตบอลชาวฮอนดูรัส ปัจจุบันเล่นตำแหน่งกองหน้าหรือปีกให้กับฮิวสตัน ไดนาโม
กิโอโตเริ่มเล่นฟุตบอลอาชีพให้กับสโมสรบิดาในลีกฟุตบอลอาชีพแห่งชาติฮอนดูรัสเมื่อปี ค.ศ. 2010 ต่อมาในฤดูกาล 2012–13 เขาถูกปล่อยยืมตัวให้กับวิสวาคราคูฟในแอ็กสตรากลาซา
ในฤดูกาล 2013–14 กิโอโตได้ย้ายไปเล่นให้กับโอลิมปิอา เขาทำได้ 13 ประตูในฤดูกาลนั้น ต่อมาวันที่ 23 ธันวาคม ค.ศ. 2016 เขาได้ย้ายไปร่วมทีมฮิวสตัน ไดนาโม
เขาลงเล่นให้ทีมชาติฮอนดูรัสนัดแรกเมื่อวันที่ 29 กุมภาพันธ์ ค.ศ. 2012 ในนัดกระชับมิตรที่พบกับเอกวาดอร์
ฌ็อง-คริสต็อฟ เจ้าชายนโปเลียน
ฌ็อง-คริสต็อฟ เจ้าชายนโปเลียน ()
ฌ็อง-คริสต็อฟ เจ้าชายนโปเลียน ประสูติเมื่อวันที่ 11 กรกฎาคม พ.ศ. 2529 เป็นพระโอรสในชาร์ล เจ้าชายนโปเลียน และเจ้าหญิงเบอาทริสแห่งบูร์บง-ซิซิลีทั้งสอง โดยพระองค์ทรงเป็นพระนัดดาใน  เจ้าชายเฟอร์ดินานด์ ดยุกแห่งกัสโตร ผู้อ้างสิทธิราชบัลลังก์ ราชอาณาจักรซิซิลีทั้งสอง โดยภายหลังจากที่พระองค์ทรงเรียนจบและ ก็ทรงงานใน มหาวิทยาลัยนิวยอร์ก ในฐานะนักวิเคราะห์ธนาคารเพื่อการลงทุนสำหรับ มอร์แกนสแตนเลย์ โดยพระองค์สามารถรับสั่งภาษาสเปน ภาษาฝรั่งเศส และภาษาอังกฤษได้
พระองค์ทรงเป็น เจ้าชายนโปเลียน หรือ พระประมุขแห่งราชวงศ์โปนาปาร์ต เช่นเดียวกับพระบิดา หลังจากที่ หลุยส์ เจ้าชายนโปเลียน พระอัยยกา สิ้นพระชนม์ลง เมื่อวันที่ 3 พฤษภาคม พ.ศ. 2540 ซึ่งในขณะนั้น พระองค์ทรงมีพระชันษาเพียง 11 ปี เนื่องจากพระบิดาทรงเสกสมรสใหม่โดยที่ไม่ได้รับความเห็นชอบจากพระอัยกา และไม่เป็นที่ชื่นชอบในหมู่ประชาชน ซึ่งพระบิดาของพระองค์ก็ไม่มีปัญหาใดๆ
ลูกบาศก์ที่เป็นไปไม่ได้
ลูกบาศก์ที่เป็นไปไม่ได้ () เป็นหนึ่งในวัตถุที่เป็นไปไม่ได้ที่คิดค้นโดยเมาริตส์ กอร์เนลิส แอ็ชเชอร์ เป็นรูปสองมิติที่ใช้มุมมองของลูกบาศก์ เป็นภาพที่คล้ายกับลูกบาศก์เนกเกอร์แต่เป็นสามมิติ
อัล-ฟาติฮะฮ์
ซูเราะฮ์ อัล-ฟาติฮะฮ์ (سُورَةُ الْفَاتِحَة‎) เป็นบทที่หนึ่ง (ซูเราะฮ์) ของอัลกุรอ่าน มีเจ็ดโองการ (อายะฮ์) เป็นบทที่จำเป็นต่อการละหมาดเพื่อชี้แนวทางของอัลลอฮ์  และเป็นซูเราะฮ์แรกที่ต้องอ่านทุกครั้งในทุกๆ ตักบีร์
ชื่ออัล-ฟาติฮะฮ์  ("บทนำ") ที่หมายถึงเปิดสิ่งของหรือหนังสือและอื่นๆ
คำว่า الفاتحة มีรากมาจากคำว่า فتح ที่หมายถึงเปิด, อธิบาย, ไม่ปิด, กุญแจสมบัติ ฯลฯ หมายความว่าซูเราะฮ์ อัล-ฟาติฮะฮ์เป็นบทสรุปทั้งอัลกุรอ่านและเป็นเหตุผลว่าทำไมต้องอ่านซูเราะฮ์อัล-ฟาติฮะฮ์ในการละหมาดทุกครั้ง
ซูเราะฮ์นี้มีชื่อต่างๆ เช่น อุมมุลกิตาบ ("มารดาแห่งหนังสือ") อุมมุลกุรอ่าน ("มารดาแห่งอัลกุรอ่าน") ซะบาอะ อัล-มะซานี ("โองการทั้งเจ็ดที่อ่านซ้ำ") อัล-ฮัมด์ ("สรรเสริญ") อัล-ชิฟาอฺ ("การรักษา") อัล-รุกยะฮ์ ("การรักษาทางจิตวิญญาณ"), และอัล-อะซาส ("การก่อตั้ง")
รายงานจากอับดุลลอฮ์ อิบนุ อับบาส และคนอื่นๆ ว่า อัลฟาติฮะฮ์เป็นซูเราะฮ์มักกียะฮ์ ในขณะที่บางคนรายงานว่าเป็นซูเราะฮ์มะดานียะฮ์ บางคนเชื่อว่าเป็นทั้งซูเราะฮ์มักกียะฮ์และมะดานียะฮ์ ในกุรอ่านมีซูเราะฮ์แรกๆที่ถูกประทานให้กับมุฮัมหมัดแค่บางอายะฮ์ของซูเราะฮ์ อัล-อะลัก, มุซซัมมิล, อัล-มุดัสซิรฺ ฯลฯ รายงานส่วนใหญ่ได้บอกว่าซูเราะฮ์อัล-ฟาติฮะฮ์เป็นซูเราะที่สมบูรณ์อันแรกที่ถูกประทานให้กับนบีมุฮัมหมัด
เส้นโค้งฮิลเบิร์ท
เส้นโค้งฮิลเบิร์ท () เป็นแฟรกทัลรูปแบบหนึ่ง เป็นเส้นโค้งที่แผ่ปิดคลุมปริภูมิ เสนอขึ้นโดยดาวิท ฮิลเบิร์ท นักคณิตศาสตร์ชาวเยอรมัน
มิติเฮาส์ดรอฟของเส้นโค้งฮิลเบิร์ทที่จะเติมเต็มผิวระนาบที่อันดับ formula_1 มีค่าเป็น 2
ระยะทางแบบยูคลิดของเส้นโค้งฮิลเบิร์ท formula_2 อันดับ formula_3 เป็น formula_4 นั่นคือเพิ่มขึ้นตาม formula_3 แบบเอกซ์โพเนนเชียล
เส้นโค้งฮิลเบิร์ท สามารถอธิบายโดยใช้การเขียนระบบ L ดังนี้
โดยที่ "F" แทน "ลากเส้นไปข้างหน้า", "+" แทน "เลี้ยวขวา 90°", "-" แทน "เลี้ยวซ้าย 90°" โดย A และ B จะไม่ถูกพิจารณาเมื่อตอนวาดภาพ
บ๊อบ เดอะ บิวเดอร์
บ๊อบ เดอะ บิวเดอร์ () เป็นการ์ตูนสำหรับเด็กจากประเทศอังกฤษ กำกับโดยเคธ แชปแมน ในรุ่นแรกเป็นหนังสตอปโมชัน โดยหลังจากนั้งจึงใช้ CGI ในตอนย่อยเรื่อง "Ready, Steady, Build!".
โดยในแต่ละตอน บ๊อบกับกลุ่มจะช่วยปรับปรุง, ก่อสร้าง และซ่อมแซมสิ่งของและสิ่งก่อสร้าง วลีติดปากของบ๊อบคือ "เราซ่อมได้ไหม?" โดยที่ตัวละครอื่นตอบว่า "ได้อยู่แล้ว!" และวลีนี้เป็นเพลงเปิดของการ์ตูนเรื่องนี้อีกด้วย
"บ๊อบ เดอะ บิวเดอร์ "ได้มีการเผยแพร่กว่า 30 ภาษา เช่น อังกฤษ, ฝรั่งเศส, สเปน, เยอรมัน, อิตาลี, ดัช, ฮิบรู, ฮินดู และภาษาอื่นๆรายการนี้เผยแพร่ทาง CBeebies ในช่อง BBC ของสหราชอาณาจักร
ส่วนรุ่นอเมริกาเหนือได้เปลื่ยนเสียงพากษ์ให้เป็นแบบอเมริกันเช่น ใช้คำว่า"ซอกเกอร์" แทนคำว่า "ฟุตบอล" เพื่อไม่ให้สับสนกับกีฬากริดไอเอิร์นฟุตบอล
ในขณะที่ญี่ปุ่น มีการรายงานว่าบ๊อบสมควรที่จะมีห้านิ้วแทนที่จะเป็นสี่นิ้ว เพราะในการฝึกที่จะเป็นยากูซ่านั้น ทุกคนจะต้องตัดนิ้วก้อยออก โดยความเป็นจริงแล้ว รายการนี่ไม่ได้มีการเปลี่ยนแปลงฉาก เหมือนกับโปสแมน แพต และเดอะซิมป์สันส์
ช่อง
อื่นๆ
เมลิสซา สต็อคเวลล์
เมลิสซา สต็อคเวลล์ (; 31 มกราคม ค.ศ. 1980 – ) เป็นทั้งนักกีฬาพาราลิมปิกชาวอเมริกันสองสมัย และอดีตเจ้าหน้าที่กองทัพบกสหรัฐ โดยการแข่งพาราลิมปิกฤดูร้อน 2008 เธอได้ลงแข่งกีฬาว่ายน้ำในพาราลิมปิกถึงสามรายการ จากนั้น เธอได้กลับมาแข่งพาราลิมปิกฤดูร้อน 2016 และชนะรางวัลเหรียญทองแดงในการแข่งไตรกีฬาคนพิการครั้งสถาปนา เมื่อวันที่ 11 กันยายน ค.ศ. 2016
เธอเข้าร่วมกองกำลังฝึกกองกำลังสำรองที่มหาวิทยาลัยโคโลราโดในชั้นปีที่สองของเธอ และเป็นหัวหน้าในวิทยาลัยเมื่อการโจมตี 11 กันยายน ค.ศ. 2001 เกิดขึ้น
เธอเข้าสังกัดกองกำลังทหารขนส่งพื้นฐานในรัฐเวอร์จิเนีย ก่อนที่จะได้รับมอบหมายให้เข้าร่วมสังกัดกองทหารม้าที่หนึ่ง ที่ฟอร์ดฮูด รัฐเท็กซัส และเธอได้รับการเคลื่อนกำลังพลสู่ประเทศอิรักในเดือนมีนาคม ค.ศ. 2004
ในฐานะร้อยโทหญิงคนหนึ่ง เธอเป็นทหารหญิงคนแรกที่สูญเสียขาในสงครามอิรัก โดยสูญเสียขาซ้ายเมื่อระเบิดข้างถนนเกิดระเบิดขึ้นเมื่อเธอนำขบวนไปที่กรุงแบกแดด สำหรับปฏิบติทางการทหารของเธอ ส่งผลให้เธอได้รับดาวทองแดงและหัวใจสีม่วง หลังจากเกษียณจากการเป็นทหารแล้วเธอก็ทำงานเป็นนักกายอุปกรณ์ และทำหน้าที่เป็นคณะกรรมการบริหารของโครงการนักรบที่ได้รับบาดเจ็บตั้งแต่ปี ค.ศ. 2005 ถึง 2014
จากนั้นเธอก็กลายเป็นทหารผ่านศึกอิรักคนแรกที่ได้รับการคัดเลือกสู่พาราลิมปิก เธอเข้าร่วมการแข่งขันว่ายน้ำสามรายการ ได้แก่ ผีเสื้อ 100 ม., ฟรีสไตล์ 100 ม. และฟรีสไตล์ 400 ม. ในพาราลิมปิกฤดูร้อน 2008 และได้ที่หก, ห้า, และสี่ ในฮีตของเธอตามลำดับ นอกจากนี้ เธอเป็นผู้ถือธงประจำทีมสหรัฐในพิธีปิดการแข่ง
เมื่อหันเหสู่ไตรกีฬาหลังจากพาราลิมปิกที่ปักกิ่ง สต็อคเวลล์ได้รับเลือกให้เป็นตัวแทนสหรัฐในการแข่งไตรกีฬาคนพิการชิงแชมป์โลก 2010 ในบูดาเปสต์ เธอชนะการแข่งประเภทไตร-2 (ที่ถูกตัดขาระดับเหนือเข่า) จากนั้นก็ประสบความสำเร็จในการป้องกันแชมป์โลกไตร-2 ในปี ค.ศ. 2011 และ 2012 เธอเป็นแชมป์ไตรกีฬาคนพิการแห่งชาติของสหรัฐหลายรายการในประเภทของเธอ และได้รับการยกให้เป็นนักไตรกีฬาคนพิการแห่งปี ของยูเอสเอ ไตรแอธลอน ใน ค.ศ. 2010 และ 2011 ส่วนในเดือนมกราคม ค.ศ. 2003 สต็อคเวลล์ได้อยู่ในระดับท็อปของการจัดอันดับโดยสหพันธ์ไตรกีฬานานาชาติ ในประเภทไตร-2 หญิง จากนั้น เธอได้รับรางวัลเหรียญทองแดงในประเภทพีที 2 จากการแข่งพาราลิมปิก 2016
สต็อคเวลล์เป็นผู้ฝึกสอนไตรกีฬาระดับ 1 ของยูเอสเอ ไตรแอธลอน และเป็นผู้ร่วมก่อตั้งแดร์ 2 ไตร ซึ่งเป็นสโมสรไตรกีฬาในชิคาโกสำหรับนักกีฬาที่มีความพิการโดยเฉพาะ
จอร์จ เอซรา
จอร์จ เอซรา บาร์เนตต์ () เกิด 7 มิถุนายน ค.ศ. 1993 เป็นนักร้อง นักแต่งเพลง และนักดนตรีชาวอังกฤษ หลังจากออกอีพี 2 ชุด "Did You Hear the Rain?" ในเดือนตุลาคม 2013 และ "Cassy O'" ในเดือนมีนาคม 2014 เอซราก็มีชื่อเสียงจากซิงเกิลฮิต "Budapest" ที่ขึ้นอันดับ 1 ในหลายประเทศ สตูดิโอเปิดตัวชุด "Wanted on Voyage" ออกขายเดือนมิถุนายน 2014 ขึ้นอันดับ 1 ในสหราชอาณาจักร และติดท็อป 10 ในหลายประเทศ ยังเป็นอัลบั้มขายดีที่สุดอันดับ 3 ในสหราชอาณาจักรของปี 2014
สตูดิโออัลบัมชุด 2 "Staying at Tamara's" ออกขายในเดือนมีนาคม 2018 และขึ้นอันดับ 1 ในสหราชอาณาจักรและติดท็อป 10 ในอีก 8 ประเทศ ซิงเกิล 2 ของอัลบั้มนี้ "Paradise" ขึ้นอันดับ 2 ในสหราชอาณาจักร และซิงเกิลถัดมา "Shotgun" ขึ้นอันดับ 1 ถือเป็นอันดับ 1 เพลงแรกของเอซราในสหราชอาณาจักร
ยุทธการที่นีเปอร์
ยุทธการที่นีเปอร์ เป็นการทัพทางทหารที่เกิดขึ้นในปี ค.ศ. 1943 บนแนวรบด้านตะวันออกในสงครามโลกครั้งที่สอง เป็นหนึ่งในปฏิบัติการที่ใหญ่ที่สุดในสงครามโลกครั้งที่สอง ซึ่งเกี่ยวข้องกับทหารจำนวน 4 ล้านนายที่ได้ยืดขยายบนแนวรบที่ห่างออกไปเป็นระยะทาง 1,400 กิโลเมตร (870 ไมล์) ในช่วงระยะเวลาสี่เดือน ฝั่งตะวันออกของแม่น้ำนีเปอร์ได้ถูกยึดกลับคืนจากกองทัพเยอรมันโดยแนวรบทั้งห้าของกองทัพแดง(ได้แก่ แนวรบยูเครนที่ 1-4 และแนวรบเบียโลรัสเซียที่ 1) ซึ่งได้ดำเนินการรุกโจมตีข้ามแม่น้ำหลายครั้งเพื่อสร้างที่พักหลายแห่งบนฝั่งตะวันตก เวลาต่อมา, เคียฟได้รับการปลดปล่อยในยุทธการที่เคียฟ
ทหารแห่งกองทัพแดงจำนวน 2,438 นายได้รับการปูนบำเหน็จด้วยเหรียญวีรชนแห่งสหภาพโซเวียต ซึ่งเป็นรางวัลที่ได้รับมากกว่าก่อนหน้านี้นับตั้งแต่การก่อตั้งรางวัลและไม่เคยที่มีการมอบรางวัลเหรียญนี้ให้กับผู้คนจำนวนมากมาก่อน
โมเดสต์ มูสซอร์กสกี
โมเดสต์ เปโตรวิช มูสซอร์กสกี (; – ) เป็นคีตกวีชาวรัสเซียซึ่งเป็นหนึ่งในกลุ่มที่เรียกว่า "เดอะไฟฟ์" เขาเป็นผู้ริเริ่มดนตรีรัสเซียในยุคโรแมนติก เขาพยายามจะสร้างอัตลักษณ์ทางดนตรีของรัสเซียที่ไม่ซ้ำกันโดยเฉพาะในการต่อต้านขนบธรรมเนียมดนตรีตะวันตก
ผลงานหลายชิ้นของมูสซอร์กสกีได้รับแรงบันดาลใจจากประวัติศาสตร์รัสเซีย, เรื่องพื้นบ้านรัสเซีย และธีมระดับชาติอื่น ๆ ผลงานดังกล่าวรวมถึงอุปรากร "โบริส โกดูนอฟ", ซิมโฟนิกโทนโพเอ็ม "Night on Bald Mountain" และเปียโนสวีต "Pictures at an Exhibition"
หลายปีที่ผ่านมาผลงานของมูสซอร์กสกี เป็นที่รู้จักกันดีจากการแก้ไขหรือประพันธ์เสร็จโดยคีตกวีคนอื่น ๆ หลายองค์ประกอบที่สำคัญที่สุดของเขาได้ถูกตีลงมาในรูปแบบดั้งเดิมของพวกเขาและดนตรีประกอบในปัจจุปัน
วาสซิลลิส ครอมมีดาส
วาสซิลลิส ครอมมีดาส (; ) เกิดวันที่ 4 กรกฎาคม ค.ศ. 1970 ที่เมืองเทสซาโลนีกี เป็นทั้งนักไตรกีฬาและผู้ฝึกสอนจากประเทศกรีซ ที่รู้จักกันดีจากการแข่งขันกีฬาโอลิมปิก ค.ศ. 2000 และ 2004
ครอมมีดาสสำเร็จการศึกษาจากมหาวิทยาลัยอาริสโตเติลแห่งเทสซาโลนีกีด้วยคุณวุฒิทางด้านพลศึกษาและวิทยาศาสตร์การกีฬา เขาเริ่มอาชีพการแข่งขันของเขาในฐานะนักว่ายน้ำตอนอายุสิบขวบ และต่อมาได้กลายเป็นสมาชิกคนหนึ่งของทีมว่ายน้ำแห่งชาติกรีก แล้วเอาดีด้านไตรกีฬาในปี ค.ศ. 1989 ตลอดการแข่งเขา ได้สร้างผลงานระดับท็อปจากการสู่เส้นชัยในการแข่งระยะทางต่าง ๆ หลายรายการ เขาเป็นสมาชิกคนหนึ่งของทีมไตรกีฬาแห่งชาติกรีกเป็นเวลาหลายปี และชนะการแข่งไตรกีฬาชิงแชมป์ประเทศกรีซด้วยสถิติสิบเอ็ดสมัย
ในช่วงปีแรก ๆ ของการแข่ง ส่วนใหญ่ครอมมีดาสแข่งขันอยู่ในระยะทางไกล เขาได้ที่ 17 เมื่อปี ค.ศ. 1994 ในการแข่งคนเหล็กชิงแชมป์โลกที่รัฐฮาวาย และครองสถิติกลุ่มอายุ 18-24 ปีชาย (ด้วยเวลา 8:55:02 ชั่วโมง) นับแต่นั้น
ผลที่โดดเด่นอื่น ๆ รวมถึงอันดับ 10 ในรายการไอรอนแมนยุโรป 1992 ที่ร็อท (ด้วยเวลา 8:27:38 ชั่วโมง), อันดับ 4 ในรายการไอรอนแมนโพเดอสดอร์ฟออสเตรีย 1994 (ด้วยเวลา 8:35:22 ชั่วโมง) และอันดับ 8 ในรายการไอรอนแมนลันซาโรเต 1994 (ด้วยเวลา 9:01:20 ชั่วโมง) ส่วนในการแข่งไตรกีฬาระยะไกลชิงแชมป์โลกที่เมืองนิส (4 กม. / 120 กม. / 30 กม.) เขาได้อันดับที่ 8 ด้วยเวลา 5:49:56 ชั่วโมง
เขาค่อย ๆ ขยับโฟกัสไปยังระยะทางสั้น ๆ และเขาได้แข่งขันในกีฬาโอลิมปิกครั้งแรกในกีฬาไตรกีฬาในโอลิมปิกฤดูร้อน 2000 ที่ซิดนีย์และได้อันดับ 33 ด้วยเลา 1:51:28 ชั่วโมง สี่ปีต่อมา ในโอลิมปิกฤดูร้อน 2004 ที่กรุงเอเธนส์ เขาเข้าแข่งขันอีกครั้ง เขาจบการว่ายน้ำในเวลา 18.20 นาที แต่ถูกบังคับให้ถอนตัวออกจากการแข่งขันในระหว่างการขี่จักรยานเนื่องจากปัญหาทางเทคนิคกับจักรยานของเขา
อาชีพการฝึกสอนของครอมมีดาส ประกอบด้วยห้าปีในฐานะหัวหน้าผู้ฝึกสอนของสหพันธ์ไตรกีฬาแห่งประเทศกรีซตั้งแต่ ค.ศ. 2005 ถึง 2009 เขาเป็นผู้ฝึกสอนให้แก่นักไตรกีฬาชื่อเดนิส ดิมากี ซึ่งเป็นแชมป์ไตรกีฬาของประเทศกรีซเก้าสมัยที่เข้าร่วมในไตรกีฬาหญิงในโอลิมปิกฤดูร้อน 2008 ในกรุงปักกิ่ง และได้รับรางวัลเหรียญทองแดงในการแข่งทวิกีฬาชิงแชมป์ยุโรปของปีเดียวกัน นอกจากนี้ ครอมมีดาสยังเป็นผู้ฝึกสอนนักไตรกีฬาทีมชาติอย่างคอสตัส โดวานัส (แชมป์กรีกชายสี่สมัย) และซารีนา โคปีนา (แชมป์กรีกหญิง ค.ศ. 2011 และ 2012) และเขาเป็นผู้ฝึกสอนไตรกีฬาทีมชาติไซปรัสตั้งแต่เดือนมกราคมปี ค.ศ. 2011
ปัจจุบันเขาเป็นผู้ฝึกสอนนักกีฬาหลายระดับ ตั้งแต่ระดับสมัครเล่นถึงระดับอาชีพ และเป็นผู้จัดทำบทความเกี่ยวกับการฝึกและการแข่งความเร็วสำหรับนิตยสารกีฬาระยะทางไกล
ณัฏฐกันย์ อัมพรพงษ์
ณัฏฐกันย์ อัมพรพงษ์ (ชื่อเล่น: ปุ๊กปิ๊ก) นักแสดงสังกัดช่อง 7 เกิดเมื่อวันที่ 24 มิถุนายน พ.ศ. 2534 การศึกษาจบจากปริญญาตรี มหาวิทยาลัยธุรกิจบัณฑิต คณะวิทยาลัยการแพทย์บูรณาการ สาขาบูรณาการสุขภาพ ต่อมาศึกษาปริญญาโท มหาวิทยาลัยธุรกิจบัณฑิต สาขา บูรณาการสุขภาพ เริ่มเข้าวงการบันเทิง เคยประกวดเวที มิสแกรนด์ไทยแลนด์ 2015 และมีผลงานโฆษณาอื่นๆต่อมาเป็นนักแสดงสังกัดช่อง 7 และมีผลงานละครเรื่องแรกนางฟ้าเปื้อนฝุ่นจนมีผลงานละครต่อเนื่อง
ตูร์วอลเลย์บอล
ตูร์วอลเลย์บอล () เป็นสโมสรวอลเลย์บอลชายอาชีพตั้งอยู่ที่เมืองตูร์ ประเทศฝรั่งเศส สโมสรนี้ก่อตั้งขึ้นเมื่อ ค.ศ. 1988 และปัจจุบันลงแข่งขันในลีกอา
เงินก้นถุง
เงินก้นถุง หมายถึง เงินที่เก็บไว้เป็นมงคล เงินจำนวนหนึ่งที่ผู้ใหญ่มอบให้ใช้ทำทุนหรือเป็นทุนรอนสำหรับดำรงชีวิตครอบครัว เช่น มอบให้ในวันแต่งงาน จะเป็นจำนวนน้อยหรือจำนวนมากก็ได้ ถ้าเป็นจำนวนมาก ก็จะเก็บเงินไว้สัก 2-3 เหรียญ ใส่ไว้ในถุงเงินหรือกำปั่น ส่วนที่เหลือก็จะนำไปใช้ตั้งตัวที่เรียกว่า "เงินก้นถุง" ก็เพราะในสมัยก่อนไม่มีธนบัตรใช้มีใช้แต่เงินเหรียญและยังไม่มีกระเป๋าสตางค์ใช้ ก็เอาผ้ามาเย็บเป็นถุง ใส่เงินเหรียญสำหรับพกพาติดตัวเวลาเดินทางหรือไปจ่ายตลาด ถ้ามีมากมายเกินกว่าจะใส่ถุงได้หมดก็จะเก็บไว้ในกำปั้น ปัจจุบันมักเก็บไว้ในตู้นิรภัย
เงินก้นถุงที่ได้รับมาถือว่าเป็นของดีเป็นของสิริมงคลนำโชคลาภ ผู้ได้รับมักจะไม่ใช้เงินก้อนนี้ จะเก็บไว้กันถุง จึงเรียกว่า "เงินก้นถุง" ด้วยถือเคล็ดว่า เมื่อใส่เงินก้นถุงไว้ก้นถุงแล้ว จะมีเงินเพิ่มในถุงมากขึ้น ๆ จนเต็มถุง ซึ่งหมายถึงฐานะของตน มั่งคั่งขึ้นนั่นเอง โอกาสที่ผู้ใหญ่จะให้เงินก้นถุงแก่ลูกหลานหรือบริวารก็คือเมื่อลูกหลานหรือบริวารแต่งงานออกเรือนไป หรือ เริ่มดำเนินกิจการค้าขายของตนเอง หรือต้องออกจากบ้านไป ทำมาหากินในที่ต่างถิ่นหรือเป็นรางวัลอย่างใดอย่างหนึ่ง เงินก้นถุงที่ให้ไปนี้มักจะใส่อยู่ในถุงผ้าสีแดงสีเงินหรือสีทอง แล้วแต่ฐานะของผู้ให้ ถ้าเป็นเงินก้นถุงพระราชทานจากพระมหากษัตริย์ ผู้ได้รับพระราชทานจะนำไปวางใส่พานตั้งไว้บนหิ้งพระหรือโต๊ะหมู่บูชาพระ เพราะถือว่าเป็นสิ่งสิริมงคลอย่างสูงแก่ผู้ได้รับพระราชทาน
ทราจิกคิงดอม
ทราจิกคิงดอม () เป็นสตูดิโออัลบัมชุดที่ 3 ของวงอเมริกันร็อก โนเดาต์ ออกวางขาย 10 ตุลาคม ค.ศ. 1995 โดยสังกัดเทรามาเรเคิดส์และอินเตอร์สโคปเรเคิดส์ เป็นอัลบัมชุดสุดท้ายที่มีสมาชิกดั้งเดิมตำแหน่งคีย์บอร์ด เอริก สเตฟานี ซึ่งออกจากวงเมื่อปี 1994 อัลบัมนี้ผลิตโดยแมตทิว ไวลเดอร์ และบันทึกเสียงจำนวน 11 สตูดิโอในเกรเตอร์ลอนแอนเจลิส ช่วงระหว่างเดือนมีนาคม 1993 ถึง ตุลาคม 1995 โดยระหว่างปี 1998 ถึง 1998 วงออก 7 ซิงเกิลจากอัลบัมนี้ ได้แก่ "Just a Girl" ที่ติดชาร์ต "บิลบอร์ด" ฮอต 100 และ ยูเคซิงเกิลส์ชาร์ต และ "Don't Speak" ขึ้นอันดับ 1 บน "บิลบอร์ด" ฮอต 100 แอร์เพลย์ และขึ้นใน 5 อันดับแรกของชาร์ตหลายประเทศ
อัลบัมได้รับเสียงวิจารณ์ด้านบวกโดยส่วนใหญ่ จากงานประจำปีของแกรมมีครั้งที่ 39 โนเดาต์ได้รับการเสนอเข้าชิงสาขาศิลปินหน้าใหม่ยอดเยี่ยมและสาขาอัลบั้มร็อกยอดเยี่ยม ขายได้มากกว่า 16 ล้านชุดทั่วโลก ได้รับยืนยันระดับแผ่นเสียงเพชรจากสมาคมผู้ประกอบกิจการเพลงของสหรัฐอเมริกา (RIAA) ในสหรัฐและแคนาดา ระดับแผ่นเสียงทองคำขาวในสหราชอาณาจักร และแผ่นเสียงทองคำขาว 3 ครั้งในออสเตรเลีย "ทราจิกคิงดอม" ยังช่วงให้กระแสเพลงสกากลับฟื้นคืนชีพมาในคริสต์ทศวรรษ 1990 ทำให้ค่ายเพลงได้เซ็นสัญญากับวงแนวนี้เพิ่มขึ้นและทำให้ได้รับความสนใจจากกระแสหลัก อัลบัมนี้ยังติดอันดับ 441 ในการจัดอันดับของนิตยสาร "โรลลิงสโตน" ในหัวข้อ 500 อัลบัมที่ยอดเยี่ยมที่สุดตลอดกาล
โนเดาต์ออกทัวร์เพื่อประชาสัมพันธ์อัลบัมนี้ ซึ่งออกแบบโดยพรอเจกต์เอกซ์ และทัวร์ยาวนาน 2 ปีครึ่ง ในการแสดงช่วงต้นปี 1997 ที่แอร์โรว์เฮดพอนด์แอนาไฮม์ ได้มีการบันทึกภาพและออกในชื่อชุด "Live in the Tragic Kingdom" ในรูปแบบของวีเอชเอสและดีวีดี
โชมงวอลเลย์บอล 52
โชมงวอลเลย์บอล 52 () เป็นสโมสรวอลเลย์บอลชายอาชีพตั้งอยู่ที่เมืองโชมง ประเทศฝรั่งเศส สโมสรนี้ก่อตั้งขึ้นเมื่อ ค.ศ. 1996 และปัจจุบันลงแข่งขันในลีกอา